text:
Haranira kurwana intambara nziza
“Narwanye intambara nziza, narangije urugendo, narinze ibyo kwizera.’’ 2 Timoteyo 4:7
Intambara yose iba ifite impande ihanganishije, kandi buri ruhande ruba rushaka kubona intsinzi. Mu isi iyo umuntu arwana yitwa intwari ari uko atahukanye intsinzi, uko wakwitwara kose umusaruro w’ibyo wakoze ugaragara nyuma y’urugamba.
Pawulo yandika yivuzeho. Ahagaragara haruguru yabwiraga Timoteyo ko we yarwanye intambara kandi nziza, ageze aho arangiza urugendo kandi yarinze ibyo kwizera.
Mu rugendo rugana mu ijuru ni intambara ikomeye umukristo aba agomba kurwana kandi ashyizeho umwete. Bibiliya yo idusaba ndetse kwitwaza intwaro zose z’Imana. Abefeso 6:11
Mu nzandiko za Pawulo hari aho asaba abantu gufata icyitegererezo kuri Kristo, ariko hari naho agera akifataho urugero akabwira abantu kugera ikirenge mu cye.
Mu gihe yabwiraga Timoteyo, uyu amufata nk’umwana we mu byo kwizera, yamuhaye impuguro nyinshi zitandukanye mbere yo kumusiga mu murimo.
Pawulo yari umutoza mwiza kuko amaze kubona ashobora kuva mu rugamba arangije urugendo, yasize atanze impanuro zitandukanye. Mu rugendo rugana mu ijuru turarwana n’isi, satani ndetse n’umubiri wacu tugendana. Aba bose ni abaturanyi ba bugufi twibanira umunsi ku munsi.
Hari igihe ushobora kuba urwana intambara isanzwe yo mu isi wenda kuko abanzi bawe baturuka kure, ukihesha amahoro, siko bimeze mu nzira igana mu ijuru kuko byanze bikunze aba bose bari hafi yawe. Hari uwaririmbye aravuga ngo “duhurure ngo twitabe tujye mu ntambara ngo mbe kwicara kumaze iki satani akiriho?” Wowe niyo ucogoye, ugomba kumenya ko abo banzi bawe bo badacogora kuko barakorana umwete, igihe cyabo ni kigufi.
Iyo uhagaritse gusenga, ntabwo satani we ahagarika kukurwanya. Urasabwa kuba maso, ugahora ukenyeye kuko ikigenza uwo mwanzi ni ukukwiba no kurimbura, ariko Imana ishimwe kuko icyazanye Yesu ari gushaka no gukiza icyazimiye, yaraje ngo tubone ubugingo ndetse bwinshi.


c: text/html

text:
Kisangani ni Igitoki gitekanye n’ inyama y’ururimi
Ibikoresho
Inyama y’ururimi ½ kg
Igitoke 1kg
Ibitunguru 2 by’umweru
Amata igice cya litiro 1/2L
Crème fresh 1/2
Uko bitegurwa
Togosa inyama y’ururimi iminota 30 zishye neza biba byiza iyo zitetse zishishuye
Kora isosi y’umweru uko ikorwa :
Kata ibitunguru 2 by’umweru duto duto
Birape
Bikarange bifate irange
nta sereri Cyangwa puwavuro (poivron) ushyiramo
shyiramo ya mata make make uvanga h
shyiramo crème fresh
isosi y ;umweru imaze gushya shyiramo igitoki wakase mu tuziga (forme ronde)
shyiramo na za nyama wakase duto duto bishye
Tegura ameza ubigabure
NB : Ntayindi nyama yasimbura ururimi. Mu gihe ubona bidahiye neza ongeramo amata aho gushyiramo amazi.
Imyororokere
Igitoki cya Kisangani
Kisangani ni Igitoki gitekanye n’ inyama y’ururimi
Labels: guteka, ifunguro ribanza, igikoni

robotstxt: allowed

filter: keep


text:
Rwanda:urutonde rw’abo Kagame abangamiye ni rurerure bamufata nka Machiavel wo mu biyaga bigari ! (Jeune Afrique)
Demokarasi, Ubutabera, U Bufaransa, Tanzaniya, Afurika y’Epfo, Kongo, Leta Zunze Ubumwe za Amerika, amatora ya Perezida yo muri 2017, Bosco Ntaganda, Twagiramungu, Simbikangwa, FDRL, Igabanuka ry’Inkunga…. Umukuru w’Igihugu nta guca ku ruhande yasubije ibibazo byose by’Umunyamakuru François Soudan wa Jeune Afrique kugeza no kuri bya bindi bivugisha menshi benshi.
Ubwo mu mpera z’ukwezi kwa gatatu Umufaransa Pascal Lamy wahoze ayobora umuryango mpuzamahanga w’ubucuruzi yakoreraga urugendo i Kigali niwe wiyamiriye ati “Ariko se ubundi amajyambere yandi arenze aya mwifuzaga ko bakora mu myaka 20 gusa yari kuva he ?”
Ni byo koko kandi ko ku byerekeye n’iterambere mu by’u Bukungu iteka u Rwanda rwaje mu ba mbere aho ibihugu byabaga bihabwa amanota ku byerekeranye n’imiyoborere myiza. Nk’ubu biravugwa ko muri 2015, iki gihugu gituwe na miliyoni 12 z’abantu kizaba kiri muri bike cyane bizaba bimaze kugera ku ntego zose zikubiye mu migambi y’ikinyagihumbi (MDG). Ibi birushaho gutangaza iyo wibutse neza ko nta myaka myinshi ishize isanduku y’igihugu yibaranga, igihugu cyararengewe n’umwuzure w’inzangano. Ibyo bitangaza bikaba byarashobotse ku bw’umugabo w’imyaka 56, Paul Kagame.
Ariko n’ubwo uyu mugabo nyuma yo gutsinda intambara yasannye u Rwanda, si ko byose bimworoheye. Kubera ko u Rwanda aruyoboye ntawe umuvugiramo ni nako abamurwanya n’abandi bose batibona muri uru Rwanda rushya bamujomba ibikwasi, bamuhurizaho amacumu ndetse rimwe na rimwe bakamuhurizaho imivumo. Muri bo hasanzwe harimo abamurwanya bari mu buhungiro, impuguke zahogojwe no gutakaza ijambo bidasubirwaho kuri iki gihugu kigeze kuba akarima k’Abafaransa.
Ariko noneho kuri aba bose hakaba haherutse kwiyongeraho n’abaturayi bashavujwe bitabaho n’icyo bita umwirato w’aka gahugu gato kihaye kuvugana ivogonyo nk’ibihugu by’ibihangange. Ndetse ntawakwibagirwa n’abaterankunga banyuranye baherutse ku mpamvu za politiki kugabanya inkunga n’ubwo igice kinini cy’inkunga bagabanyije bongeye bakakinyuza mu mishanga inyuranye bateramo inkunga u Rwanda.
Muri make urutonde rw’abo Kagame abangamiye ni rurerure bamwe bakamubonamo ibibi byose kugeza ubwo bamufata nka Machiavel wo mu gace k’ibiyaga bigari ( Machiavel ni umugabo wo mu mateka y’u Butaliyani wabaye insigamigani utangwaho urugero iyo bashaka kuvuga umuntu ushobora gukoresha uburyo bwose burimo n’ibibi kugira ngo agere ku cyo agambiriye).
Nguwo Kagame twaganiriye ku itariki ya 27 werurwe 2014. Ibiganiro twagiranye byabereye muri Village Urugwiro, mu mujyi wa Kigali, ahari ibiro bya Perezida Habyarimana kugeza ya tariki ya 6 Mata 1994, ubu hakaba haravuguruwe, hakaba harinzwe bikomeye kandi harakoranyirijwe ikoranabuhanga rya nyuma rigezweho.
Muri iki kiganiro turakoresha inyuguti JA tuvuga Jeune Afrique ari cyo kinyamakuru iyi nkuru yasohotsemo n’inyuguti PK tuvuga Paul Kagame.
JA : Nyuma y’imyaka 20 jenoside irangiye mwaba musanga amahanga amaze noneho gusobanukirwa uburemere bw’ibyabaye muri iki gihugu ?
PA : Ashwi da ! Kugeza ubu ishusho bifitiye mu mitwe yabo ni iya jenoside yahanutse mu kirere ikituraho itagira impamvu, itagira ikiyiteye ntigire n’ingaruka. Kuri bo kugeza na n’ubu basanga ngo jenoside yaba yaratewe n’uruhurirane rw’ibintu byinshi cyane umuntu atabasha gusobanura, bimwe birimo no gupfobya, jenoside yaba imeze nka baringa mu zindi mbese.
JA : Ese izi ngorane mu kuyumva bwo ntizaba zituruka ku kuba iyi jenoside ari jenoside yakozwe abayikora bayikorera abo babana ku misozi basangiye akabisi n’agahiye ku buryo butigeze buboneka ahandi muri iyi si ?
PA : Ibyo ntawabishidikanyaho. Ibyo twanyuzemo ni umwihariko utarigeze ugira handi uboneka ari nayo mpamvu ibisubizo twashatse na byo ari uwundi mwihariko rimwe na rimwe ugora gusobanura. Ntiwibagirwe ariko ko n’ubwo ari ikintu usanga abantu batinya kuvuga, uruhare rwa bimwe mu bihugu b’ibihangange mu nkomoko no mu mizi ya jenoside ndetse no mu buryo yashyizwe mu bikorwa. Ari na byo bihugu bihindukira kandi bikagira umwihariko wo kuba ari byo byonyine bishobora gusobanura imiyoborere myiza na demokarasi icyo ari cyo.
Kagame afite ubwoba ko amahanga akomeza gutunga agatoki ko ariwe Nyirabayazana wa génocide y'abatutsi ariko akagira ubwoba bw'uko n'ubwicanyi bw'abahutu yakoze nabwo bwitwa génocide (reba iyo vidéo)!
Bene aba baba bifuza ko u Rwanda ruhindukira rukaba igihugu nk’ibindi byose bisanzwe nk’aho nta cyabaye. Birumvikana kandi kuko byabafasha kwibagirwa uruhare rubi bagize ariko ntibishoboka. Fata mbese urugero rw’u Bufaransa. Na nyuma y’imyaka 20 jenoside ibaye basanga kugeza ubu nta kindi kibi bakwishinja uretse ngo kuba batarakoze ibirenze ibyo bakoze ngo bagire amagara baramira. Icyo ni kimwe ariko gihishe ikindi gikomeye cy’ingenzi : Uruhare rw’u Bubiligi n’u Bufaransa mu gutegura jenoside n’ uruhare rutaziguye rw’U Bufaransa mu ishyirwamubikorwa ryayo ni ibintu bizwi.
JA : Urashaka kuvuga kuyishyira mu bikorwa ubwayo cyangwa kuba ibyitso mu ishyirwamubikorwa ryayo ?
PK :Byombi ! Uzabaze abarokotse jenoside bo mu Bisesero bazakubwira ibyo abasirikare b’abafaransa bari muri Turquoise bakoze muri Kamena 1994. Ni byo koko ko babaye ibyitso bya jenoside mu Bisesero kimwe n’ahandi hose mu gace kari mu maboko yabo kitwa ko kagaruwemo umutekano ariko ndanakubwira rwose ko banayishyize mu bikorwa.
JA : Ikindi gituma baantu batakumva harimo no kuba uri umukuru w’igihugu utandukanye n’abandi basanzwe. Ese byo ujya ubyibazaho ?
PK : Ibyo si mbizi. Icyo nzi cyo ni uko niba n’iryo tandukaniro ryaba rihari ryaba rishingiye ku mateka yacu n’ibyo twaciyemo byihariye. Kabone n’ubwo ku byerekeye iterambere cyangwa imiyoborere ingorane duhanganye na byo ari kimwe n’ibindi biboneka hirya no hino ku mugabane w’Afurika.
JA : Nubwo ibyo mwagezeho mu guteza imbere ubukungu no mu guhindura imibereho y’abaturage bishimwa ku buryo butagibwaho impaka si ko bimeze ku birebana na demokarasi mu Rwanda. Benshi mu babikurikiranira hafi bahamya ko demokarasi yanyu ari iya nyirarureshwa yo kwikiza abaterankunga. Bavuga kandi ko mutihanganira mukeba wa FPR uwo ari wese keretse iyo bigaragara ko ari ishyaka ridashobora kuyihangara. Mubivugaho iki ?
PK : Ariko demokarasi ushaka kuvuga ni iyihe ? Mpereye no ku buryo abo banyaburayi ubwabo bayivuga demokarasi ijyana n’ibitekerezo by’abaturage , ibyo bifuza n’ibyo bahitamo. Ariko igitangaje ni uko hano mu Rwanda iyo abaturage bicaye bakihitiramo ibyo bifuza abo bandi bahindukira bati reka reka muribeshya ibyo mwahisemo si byiza kuri mwe. Igihe cyose tutemeye gusobanukirwa demokarasi mu buryo bo bashaka ko tuyumva twitwa abanyamakosa.
Bene iyi myitwarire igira uko yitwa : Kutihanganira uwo mudahuje imitekerereze. Ahubwo iyo nicaye nkitegereza ko hamwe na hamwe muri Afurika demokarasi bayitiranya na ruswa, ubwironde, icyenewabo n’akavuyo ipfa gusa kuba isa n’ikiswe demokarasi, mpita rwose mvuga ko ababyemera gutyo tubona ibintu mu buryo buhabanye cyane. Ese ubundi iryo terambere mu bukungu n’iyo mibereho myiza bashima ukeka ko yajyaga gushoboka abaturage batabishatse cyangwa ngo babigiremo uruhare ?
Agaciro, ubumwe, uburenganzira bwo kwiga no kuvuzwa, ubunyangamugayo, izo zose ni indangagaciro za demokarasi. Nta wundi muntu ushobora kurusha twebwe ubwacu kumenya icyo twifuza n’inzira dukwiye kunyuramo ngo tukigereho. Ibyo ntibizigera bihinduka nibashaka batangire babimenyere.
JA : Muri 2017 Manda yanyu izaba irangiye kandi itegeko nshinga ntiribemerera kuzongera kwiyamamaza byo mu bibona mute ?
PK : Sinahwemye kuvuga ngo nzubahiriza iteka itegeko nshinga. Ariko na none mwibuke ko itegeko nshinga rikubiyemo ubushake bw’abanyagihugu n’uburyo babona ibintu mu gihe runaka. Aho uzajya hose ku isi, haba mu bihugu bisazanye demokarasi cyangwa aho bakiyitangira, amategekonshinga iteka arahinduka akagenda ahuzwa n’inyungu n’ubushake bw’abanyagihugu. Byaba se ariko no mu Rwanda bizagenda ? Birashoboka kuko nta gihugu na kimwe nzi gifite itegekonshinga ridashobora guhindurwa.
JA : Tuvuge mbese hakaba hahinduka nk’ingingo yerekeye n’umubare ntarengwa wa manda ?
PK : Iyo ngingo cyangwa indi ngingo iyo yaba ari yo yose simbizi. Erega ikibazo si jye kandi nakubwiye ko mu bandika itegeko nshinga ntarimo. Ariko kuki ari jye ugiye guhinduka ikibazo ? Jye nakubwiye ikintu kimwe gusa kandi abe ari na cyo usigarana : nubaha kandi nzubaha itegekonshinga. ibindi si jye bireba.
JA : Bishoboka bite ko nta munyarwanda n’umwe wemera ko muzava ku butegetsi muri 2017 ?
PK :Abatekereza gutyo se baba babiterwa no gukeka ko nshobora kwizirika ku butegesi cyangwa baba bavuga ibyo bifuza ? Wakagombye kuba warababajije. Gusa icyo nzi cyo ni uko igihe icyo ari cyose abaturage b’iki gihugu nibabinsaba nzagomba kubifataho icyemezo. Icyo gihe kandi nzafata icyemezo mfite ibyo nshingiyeho n’ibyo ngendeyeho. Icyo gihe kandi kizagera ari jye ubigennye.
JA : Biragoye kubatekereza mufashe ikiruhuko cy’izabukuru ku myaka 60 ngo mujye kwicara kuri Muhazi kuragira inka zanyu !
PK : Kuki se bitashoboka ? Jye nyamara njya nibona ntyo !
JA : Kuva Patrick Karegeya yicwa na Kayumba Nyamwasa akagabwaho igitero, umubano wanyu na Afurka y’Epfo warazambye. I Luanda mwahahuriye na mugenzi wanyu Jacob Zuma mwavuganye iki ?
PK : Si cyo kibazo cyonyine twavuze ariko nacyo twagikomojeho. Icyo mbivugaho kirasobanutse : kubona ubuhungiro mu gihugu bijyana n’inshingano yo kwirinda kuhakorera ibikorwa bishobora guhungabanya umutekano w’igihugu wahunze. Unyumve neza icyo ndwanya si uburenganzira bwo guhunga ubwabwo. Icyo ndwanya ni ukwemererwa ndetse bakanafashwa mu rwego rwo hejuru guhindukira bagashaka guhungabanya u Rwanda no ku rugabaho ibikorwa by’iterabwoba. Ibi ntitwahwemye kubivuga kuva na kera na kare.
JA : Mwigeze se musaba Afurika y’Epfo kuboherereza Patrick Karegeya na Kayumba Nyamwasa ?
PK : Umva ra ? Rimwe se ? Twarabikoze tuboherereza na dosiye. Erega bariya bantu bakurikiranywe banakatirwa n’inkiko z’u Rwanda.
JA : Ariko Afurika y’Epfo ivuga ko ubucamanza bwanyu bubogamye
PK : Baba bibeshya ariko. Ikindi kandi Afurika y’Epfo ntikwiye kujyaho ngo ishake kuvuga ko yo itabogamye. Nkomeje kwizera ko igihe kizagera aho kigafasha Afurika y’Epfo kumva ko ikwiye kutwumva kurusha gukomeza kwishinga no gushyigikira ziriya nkozi z’ibibi.
JA : Ku mpande zombi mwasezereye abahagarariye buri gihugu mu kindi. Bazagera aho bagaruke mu mirimo yabo ?
PK : Turimo kubasimbura.
JA : Umubano wanyu na Afurika y’Epfo wari mwiza mu gihe cya Mandela na Mbeki. Kuva aho Zuma aziye birahinduka. Ese byaba byaratewe n’uko we yahisemo kunga ubumwe na Kongo ?
PK : Singiye kumusubiriza ikibazo yakwisubiriza. Icyo nzi nahagararaho ni uko nta muntu n’umwe nagira inama yo gushaka kwivanga mu bibazo byacu. Ibi mvuga ntibireba Afurika y’Epfo gusa, birareba Tanzaniya, u Bubiligi, u Bufaransa, itangazamakuru, za ONG n’abandi bose bashaka guhungiza umuriro.
JA : Ni uruhe ruhare wagize mu iyicwa rya Patrick Karegeya n’iterwa rya Kayumba Nyamwasa ?
PK : Nta rwo. Kugeza ubu nta kintu na kimwe gifatika cyerekana aho Leta y’u Rwanda ihuriye n’urwo rupfu. Abayobozi ba Afurika y’Epfo bavuze ko bafite ibimenyetso. Birihe se ? Kugeza ubu ikintu bashingiraho ngo ni ibyo natangaje.
JA : Ariko rero namwe mwavuze amagambo atoroshye.
PK : Bikagutangaza se ? Iteka mvuga icyo ntekereza. Kuki mushaka ko twaririra umuntu wari nyuma y’ibitero bya gerenade byateje induru n’imiborogo ?Nta cyo bimbwiye kabone n’iyo byasaza abanyamakuru.
JA : Karegeya, Nyamwasa ariko kandi n’uwahoze ari Umushinjacyaha Mukuru Gerald Gahima ndetse n’uwahoze ari Umuyobozi Mukuru w’Ibiro bya Perezida Theogene Rudasingwa barabanje baba inkoramutima zanyu mbere yo kujya mu gice cy’ababarwanya. Ese ntimuterwa impungenge n’abo bose bagiye babavaho bajyanye amabanga angana atyo ?
PK : Amabanga se nyabaki ? Kereka niba ari amabanga ku bikorwa byabo by’urukozasoni. Abo bantu bahawe inshingano zo mu rwego rwa gisirikari, iz’ubuyobozi n’ubutabera muri FPR mbayoboye. Kubavuga rero nk’ibyegera byanjye ku giti cyanjye ni ibintu bidafite cumi na kabiri. Naho amabanga bavuga ko bafite mwarayumvise. Bariya bantu bahereye kera bavuga ibyo bavuga ko bazi kandi uretse amateshwa nta kintu kizima bavuze. Icyo nakubwira ni uko igihe cyose twakoranye bari hafi yanjye nta n’umwe wigeze angaragariza kutumva ibintu kimwe na njye. ibyo kurwanya ubutegetsi ni ibintu bitangiye bakimara kwamburwa inshingano zabo ku mpamvu zidafite aho zihuriye na politiki.
Nta gisubizo Kagame afite cy'uko ashobora kwikiza abamufashije gufata ubutegetsi, Nyamwasa aravuga ko kwica karegeya bitazahagarika urugamba!
JA : Kayumba Nyamwasa yahereye kera asaba kumvwa na juji Trevidic ku byerekeranye n’ihanurwa ry’indege ya Habyarimana. Avuga ko mu byo azira harimo kuba afite ibimenyetso byerekana uruhare rwa FPR mu guhanura indege ya Habyarimana.
PK : Ibihe bimenyetso se ? Iby’uruhare rwe mu guhanura indege ya Habyarimana ? Niba ari we wayihanuye nibamufate bamuburanishe.
JA : Mwituye umujinya umuturanyi wanyu Jakaya Kikwete Perezida wa Tanzaniya ubwo yabagiraga inama yo kuganira n’abo mutavuga rumwe na bo barimo FDRL. Ese ntimujya mugirwa inama ?
PK : Icyo ntajya nemera ni ukwivanga. Ntabwo byakumvikana na gato ukuntu Jakaya Kikwete na guverinoma ye bagira batya bakunga ubumwe n’abajenosideri. Nta mpamvu n’imwe yakabaye ituma biba ariko barabikora kuva kera. Ni politiki mbi ku Rwanda igera ubwo ifata ishusho y’ibikorwa bigayitse birimo nka ririya meneshwa ritunguranye ry’ikivunge ry’abanyarwanda bari bamaze imyaka myinshi baba muri Tanzaniya ndetse barimo n’abatanzaniya nyirizina bitiranyaga n’abanyarwanda bameneshejwe iwabo ku buryo ubu twisanga tugomba kubasubiza. Kuki badukorera ibintu nk’ibyo mu gihe duhuriye mu muryango wa Afurika y’Uburasirazuba ? Kuki batabanza ngo bareke tuganire ibintu nk’ibyo aho kwihutira guhubuka ? Nigeze no kumva ikindi gihe Minisitiri w’Ububanyi n’Amahanga wa Tanzaniya asobanura ubufatanye bwabo na FDLR akavuga ko ngo igihugu cyabo gifite kuva kera na kare, umuco karande wo gutera inkunga abaharanira kwibohoza. Ibi ni ishyano rigayitse. Ubu se aba yivanga mu biki ko iby’u Rwanda bitamureba rwose.
JA : Muri Kongo Leta ya Congo na Loni bemeje ko nyuma yo gusenya M23 bagiye kurangiza ikibazo cya FDLR murabyemera ?
PK : Oya. Simbyemera ariko nashimira uwo ariwe wese wampinyuza agakora ibinyereka ko nibeshyaga.
JA : Monusco ifatanya n’imitwe y’ingabo za Afurika y’Epfo, iza Malawi n’iza Tanzaniya kandi bagize uruhare mu gusenya M23 . Aho ntibazabasha no kurangiza ikibazo cya FDLR ?
PK : Jye ahubwo nsanga uwo mutwe waragiriyeho kurinda FDLR.
JA : Mugasanga se uwo mutwe ubangamiye umutekano w’u Rwanda ?
PK : Ibyo bijyanye n’ibyo maze kuvuga.
JA : Nimero ya kabiri muri FDLR aherutse gutangaza ko umutwe wabo witeguye gushyira intwaro hasi. Mwemera ibyo yavuze ?
PK : Ntacyo mbiziho. Niba ari byo ni byiza.
JA : Muri uwo mutwe, abayobozi ni abajenosideri ruharwa ariko igice kinini cy’abarwanyi ni abana bato batagize uruhare muri jenoside cyangwa batanayimenye. Ese aho ntibyari bikwiye gutandukanya ibyo byiciro byombi ?
PK : Ko bikwiye kuba bitandukanye ibyo ni ibintu byumvikana. Ariko se bihindura iki mu byo dusanzwe dukora ? Bose tubemerera gutaha tukabafasha kwinjira mu buzima busanzwe kandi iyo ni gahunda tumaze imyaka 15 dukora yanyuzemo abagera ku bihumbi icumi.
JA : Murashaka kuvuga kubakira ariko nta biganiro bibibanjirije ?
PK : Ibiganiro bya rubanza ki se kandi ? Tuganira se ngo tumenye ari nde mwere cyangwa ni nde munyacyaha ? Nta biganiro mbonye aho !
JA : Uwahoze ari Minisitiri w’Intebe Faustin Twagiramungu wahungiye mu Bubiligi arasaba ko habaho rukokoma yaganirirwamo ibibazo by’igihugu. Mwamusubiza iki ?
PK : Kuki se abisabira ikantarange ? Umugabo yaje hano yiyamamaza muri 2003 aratsindwa arangije ahitamo kujya kwibera mu Bubiligi nta n’umuriye urwara none ngo arashaka ko tuganirira kuri telefone ? Ubwo se urumva ibyo ari ibintu by’umuntu ushyira mu gaciro ?
JA : We yifuza gutaha ariko servisi zanyu zamwimye pasiporo nshya.
PK : Yaje akazira kuri pasiporo y’imbirigi afite hanyuma akabona gutunganya ibyangombwa bye muri servisi zibishinzwe ?
JA : Hashize amezi 6 mutangije gahunda ya Ndi umunyanrwanda ababarwanya bahamya ko ari gahunda igamije kwikoreza ipfunwe no kunnyega abahutu. Byo bimeze gute ?
PK : Ikigamijwe muri iyo gahunda ni ugushimangira ibiduhuza nk’abanyarwanda twima umwanya ibidutanya ari na byo byateye jenoside nk’ivangura. Ibi byose kandi tukabikora twemera imitandukanire yacu. Muri iyo gahunda rero buri wese ubyifuje ahabwa umwanya wo kugira icyo avuga yumva yigaya yakoze cyangwa atakoze muri jenoside akanaboneraho guhamya ko ahisemo kandi ashyigikiye ubunyarwanda. Ibi byose ntawe duhatira kubikora buri wese abikora ku giti cye no ku bwende bwe.
Kuba rero hanze hari abantu babinenga ntabwo byantangazana gato kuko ubwoko ni yo turufu babunza kandi batsimbarayeho.
JA : Ukurikije ibigaragazwa n’ibarurishamibare ibyaha 772 by’ingengabitekerezo ya jenoside byagaragaye hagati ya 2012 na 2013 bigaragza ubwiyongere buhwanye na 25% ugereranije n’imyaka ibiri yabanzaga. Ese ubwo bwiyongere nta mpungenge buteye ?
PK : Oya ahubwo birerekana ko ntacyo duhisha ? Ntituzahindura ibintu tubihisha. Ntawuhanagura mu myaka 20 gusa ingengabitekerezo. Kuri twe ni intamabara ihoraho ya buri munsi.
JA : Ukeka se ko hazabaho ubwo muri iki gihugu nta mututsi nta mutwa , nta muhutu bariho hariho abanyarwanda gusa ?
PK : Ibyo ntabwo mbizi. Icyo twita ubunyarwanda si uguhakana abo turibo bashobora kuba batandukanye. Uzashaka azabe umuhutu, umutwa cyangwa umututsi apfa kutabyitwaza ngo agire uwo abangamira. Ni ibyo gusa kandi birasobanutse ubwabyo.
JA : Na n’ubu ibyo mwanengana Urukiko Mpamanabyaha Mpuzamahanga biracyari bya bindi ?
PK : Ashwi rwose. Kandi uko umwaka utangira undi ugataha amateka atwereka ko tutibeshye. Nta cyahindutse mu mikorere ya ruriya rukiko rufite inshingano y’ibanze yo kuburanisha abanyafurika gusa.
JA :Nyamara Umushinjacyaha Mukuru warwo Madame Fatou Bensouda ni Umunyafurikakazi.
PK : Ibyo ntacyo bivuze. Abanyafurika benshi baharanira inyungu z’abandi. Ntaho bihuriye n’ibara ry’uruhu.
JA : Kuki se mwarworohereje gufata Bosco Ntaganda ?
PK : Ntacyo twarworohereje nta n’icyo twarufashije. Ndongera kubikubwira, Bosco Ntaganda yishyize ku bwende bwe mu maboko ya ambasade y’Abanyamerika i Kigali kugira ngo abone uko ahinguka imbere y’urukiko. Ntaho duhuriye nawe n’ikibazo cye. Icyo twakoze ni ukwemera ko ahugurukira ku butaka bw’u Rwanda.
JA : Pascal Simbikangwa amaze gukatirwa imyaka 25 y’igifungo twaherako tuvuga ko u Bufaransa butakiri indiri yidegembyamo abakoze jenoside ?
PK : Tuzaba tureba ikizava mu bujururire. Cyakora ntawahakana ko ubwabyo ari intambwe yatewe. Ariko ku rundi ruhande nta wahamya ko ari impinduka nini cyane. Umwicanyi ruharwa bifashe imyaka 20 yose kugira ngo akatirwe ?Hagati aho se bangahe u Bufaransa bwatumye bacika ubutabera ? Ntabwo dupfa kwemezwa n’agakino nka kariya. Baragira gutya bakadukinga mu maso ikintu cyo kumukatira nk’aho ari ubuntu u Bufaransa bugiriye u Rwanda. Igikuru gikwiye ni ugusuzuma uruhare rw’u Bufaransa muri jenosdide yo mu Rwanda.
Imbaraga Kagame afite azikura kuri uyu mugabo basangiye amabanga yo kwica Habyarimana Juvenal ari nayo mbarutso ya jenoside!
JA : Umubano wanyu na Leta Zunze Ubumwe za Amerika wo Ugeze he ? Kuva aho Hilary Clinton agendeye na Suzan Rice agahindura imirimo birasa nk’aho mwatakaje inkingi zanyu z’ingenzi ku buryo ubu Leta Zunze Ubumwe za Amerika zitagitinya kubanenga ku mugaragaro.
PK : Njye uko mbizi nta bibazo nyabyo biri hagati yacu n’abanyamerika. N’ikimenyimenyi indege zabo nizo zatwaye ingabo zacu zijya muri Centrafrique. Kandi na gahunda zacu z’ubufatanye zisanzwe ziragenda neza kandi zimeze neza. Ibyo kunengwa ukomojeho ni amagambo yavugiwe mu bisubizo ku bibazo byasubizwaga abanyamakuru ntabwo ari amatangazo yashyizwe ahagaragara n’inzego zibitiye ubabasha.
JA : Ababafasha ba hafi n’itangazamakuru ntibasiba gushyira mu majwi Bwana Didier Reynders Minisitiri w’Ububanyi n’Amahanga w’u Bubiligi bamushinja kubogama. Namwe se ni ko mubibona ?
PK : Nibaza ko yakoze amakosa atari make harimo nko kwifatanya n’ibikorwa byari bibangamiye u Rwanda byategururwaga muri Tanzaniya. Arabogamye ku mpamvu ntabasha gusobanukirwa neza izo ari zo.
JA : Kuva mu mezi ashize inkunga y’amahanga ntisiba kugabanuka. Nyamara iracyari 38% y’inkomoko y’umutungo wa Leta. Mwaba mwiteguye guhangana n’icyo kibazo ?
PK : Ni ikibazo gikwiye kurebwa muri rusange. Iryo gabanuka ntirimpangayikishije na gato kubera impamvu ebyiri : Icya mbere ni ukubera ko rijyana n’ubwiyongere bw’ibyo twinjiza ubwacu bituruka mu mutungo wacu no mu ishoramari. Icya kabiri ni uko hari ubundi buryo bunyuranye butari inkunga dushobora gushakamo amafaranga yo kuziba icyo cyuho. Intego yacu ntiyahindutse : muri 2020 tuzaba turi igihugu kihagije kandi gifite umutungo uringaniye.
Ifoto na vidéo: Byatoranyijwe na veritasinfo
Byahinduwe mu Kinyarwanda na Bernardin Ndashimye (igihe.com)


text:
Barashaka uburyo “Kwita Izina” byarushaho kubinjiriza amafaranga
Ubuyobozi bw’Intara y’Amajyaruguru butangaza ko bagiye kongera ibikorwa bizajya bituma abitabira umuhango wo “Kwita Izina” abana b’ingagi barushaho kuhasiga amafaranga.
Musabyinama Jean Claude, Guverineri w’iyo ntara avuga ko mu gihe cyo “Kwita Izina” abana b’ingagi bakira abashyitsi bakomeye bagera ku 3000 b’abanyamahanga, biyongeraho ku bandi basaga ibihumbi 100 baba baturutse hirya no hino mu gihugu.
Abo bantu bose basanzwe basiga amafaranga muri iyo ntara kuko ahanini bacumbika mu mahoteri yaho bakanahafatira amafunguro.
Guverineri Musabyinama avuga ko bantu bose barushaho gusiga amafaranga mu Ntara ayoboye hongerewe ibindi bikorwa cyane cyane iby’ubucuruzi by’ibikorerwa mu Rwanda.
Agira ati “Turashaka ko haboneka ibikorwa bitandukanye bigenda birushaho kongerera agaciro igikorwa cyo kwita izina ingagi.”
Tariki ya 05 Ukuboza 2016, ubwo abikorera bo mu ntara y’amajyaruguru basozaga imurikagurisha ryari rimaze iminsi ry’iminsi 11 ribera muri Musanze, batanze ikifuzo ko ubutaha iryo murikagurusha riba ku munsi wo “Kwita Izina”.
Kemerwa André umunyabugenzi, ukora ibihangano by’inyoni z’amoko atandukanye kugira ngo ibyo akora bijye bigaragarizwa abitabira uwo muhango.
Agira ati “Iri murikagurisha ritegurwa n’abikorera bo mu ntara y’amajyaruguru rikwiye kujya rihuzwa n’umuhango ngarukamwaka wo kwita izina ku buryo ibyo dukora tubona umwanya wo kubyereka abanyamahanga baba bitabiriye uriya muhango.
Bajya bava cyangwa bajya kwita izina ingagi bakanyura mu imurikagirisha natwe tukabereka intambwe abikorera bo mu Rwanda bateye by’umwihariko batagiye kure y’intara bajemo.”
Mugenzi we witwa Manizabayo Joseph yungamo ati “Inzira ibajyana mu Kinigi ahabera umunsi wo kwita izina ingagi ni hano i Musanze.
Rero haramutse hari imurikagurisha ryatubyarira umusaruro kandi abo banyamahanga bakajyana n’ishusho nziza rusange y’u Rwanda mu byo twagezeho.”


text:
Kuri uyu wa Mbere tariki 17 Ukwakira 2016, Abadepite, Abasenateri n’abandi banyacyubahiro batandukanye bitabiriye umuhango wo gusezera bwanyuma kuri Depite NYANDWI Joseph Désiré watabarutse mu cyumweru gishize, nyuma habaho igitambo cya Misa cyabereye muri Regina Pacis i Remera, mbere yo kujya kumushyingura mu cyubahiro i Rusororo.
Mu butumwa bw’abayobozi batandukanye, hasobanuye ubutwari, umurava no gukunda igihugu byarangaga nyakwigendera NYANDWI Joseph Désiré watabarutse kuwa Gatanu tariki 14 Ukwakira 2016 aguye mu bitaro byitiriwe umwami Faycal biri ku Kacyiru mu mujyi wa Kigali.
Mu butumwa bwa Nyakubahwa Perezida wa Repubulika, bwasomwe na Tugireyezu Venantie, Minisitiri mu biro bya Perezida wa Repubulika, yavuze ko, Igihugu n’Abanyarwanda, tubuze umuyobozi n’umukozi mwiza warangwaga n’ukuri no gukunda igihugu n’Abanyarwanda.
Umunyamabanga Mukuru w’Umuryango FPR Inkotanyi Ngarambe Francois, yavuze ko Depite Nyandwi asize umurage mwiza w’umugabo w’umukozi.
Depite Mukabalisa Donatille, Perezidante w’Inteko Ishinga Amategeko umutwe w’Abadepite, mu ijambo yavuze ubwo baherekezaga bwa nyuma Depite Nyandwi, yavuze ko irimo yose yakoraga yaranzwe n’ubushishozi, ubwitange, umurava, ubushake n’ubushobozi. Hon. Mukabalisa kandi yavuze ko urupfu rwa Hon. Depite NYANDWI Joseph Désiré rusize icyuho mu Mutwe w’Abadepite.
Yakomeje agira ati: "Hon Nyandwi yari afite umuco mwiza wo gusoma, agasesengura, agacukumbura, byaba imishinga y’amategeko agiye gutangaho ibitekerezo, byaba n’izindi nyandiko zifasha mu mirimo y’Inteko Ishinga Amategeko. Igihugu kibuze umuntu w’inaribonye, wakundaga Igihugu cye, agakunda umurimo unoze kandi agakunda Abanyarwanda yari ahagarariye. Yubahaga buri wese, akarangwa no gukunda ukuri. Uwo yabonaga ari mu nzira itaboneye, yamugiraga inama yo kwikosora, ukora ibyiza nawe akamushishikariza gukomeza muri iyo nzira. Depite Nyandwi Joseph Desire abamuzi bamubonaga nk’umubyeyi, nk’umujyanama bigatuma aba inshuti y’abantu benshi."
Umuhango wo kumusezera bwa nyuma wabereye mu Ngoro y’Inteko Ishinga Amategeko
Umuhango wo kumusabira wabereye muri Regina Pacis i Remera
Hon. Nyandwi Joseph Désiré yavutse tariki 4 Werurwe 1954, bivuga ko atabarutse afite imyaka 62 y’amavuko. Yari inzobere mu by’ubuhinzi, dore ko yari abifitemo impamyabumenyi ya Kaminuza ihanitse (Agronomic Engineer, Certificate in Technical Bases for Crop Protection)
Dore imwe mu mirimo y’ingenzi yakoze:
Kuva tariki 29 Ukwakira 1994 kugeza tariki 07 Gashyantare 1999, yabaye Perefe w’icyahoze ari Perefegitura ya Gitarama.
Kuva tariki 8 Gashyantare 1999 kugeza tariki 19 Werurwe 2000, yabaye Minisitiri w’Ubutegetsi bw’igihugu.
Kuva tariki 11 Werurwe 2000 Kugeza tariki 15 Ugushyingo 2002, yabaye Minisitiri w’Ubutegetsi bw’igihugu n’imibereho myiza y’abaturage
Kuva tariki 20 Ugushyingo 2002 kugeza tariki 22 Kanama 2003, yabaye umudepite mu Nteko Ishinga Amategeko y’u Rwanda mu gihe cyayo cy’inzibacyuho.
Kuva tariki 10 Ukwakira 2003 kugeza ubu, yari Umudepite watowe ahagarariye ishyaka rya FPR Inkotanyi


text:
Umwami Yesu amubonye amugirira imbabazi aramubwira ati ‘’Wirira’’. Yegera ikiriba agikoraho, abacyikoreye barahagarara. Ati Muhungu, ndagutegetse byuka. Luc 7:13-14
Aya magambo agaragaza ahantu Yesu yasanze umugore Bibiliya ivuga ko yari umupfakazi kandi akagira umwana w’ikinege. Ibaze gupfakara birumvikana ko nta mugabo yagiraga ubundi amusigira umwana umwe bari bamaze kubyarana hanyuma umwana nawe arapfuye.
Bene iki gihe iyo umuntu akigezemo ntibyoroha kwakira ko hari ibindi byiringiro byakongera kuboneka kuri we kuko ubuzima bumaze kumurangiriraho.
Ariko reka tugaruke kuri aya magambo turasanga Yesu aboneka nubwo byaba bikomeye ,ku rwego rwo hejuru. Mu by’ukuri uyu mugore yari ababaye kandi impamvu y’amarira ye irumvikana ariko no muri ibi bihe Yesu aba agifite icyo yakora.
Yesu yarebye umubabaro w’uwo mugore w’umupfakazi amugirira impuhwe aramubwira ati’’Wirira’’yegera ikiriba agikoraho abacyikoreye barahagarara ategeka umuhungu wa wa mugore arabaduka atangira kuvuga hanyuma Yesu ahita amusubiza nyina birumvikana abantu benshi birabatangaza.
Nshuti twibukiranye ko Yesu ari umurengezi wacu kandi azi imibabaro yacu umuririmbyi yaravuze ngo ahindura iyo mibabaro ngo atunezeze kubera ko aradukunda. Ntabwo Yesu yishimira kubana n’abantu bishimye gusa ahubwo ahitamo no kwegera abababye kugira ngo abaruhure kuko yaravuze ngo nimuze mwese abarushye n’abaremerewe ndabaruhura. (Matayo 11:28)
Mu buzima cyangwa se ibibazo byose waba uhanganye nabyo muri iki gihe arakubwira ngo ‘’Wirira’’kuko ashobora byose kandi yagutunguza igitangaza kuko naho ibintu byaba byakuyobeye wenda wamaze no kubyakira nk’uko uyu mugore yari yamaze kwakira ko ari igihe cyo guhamba agakomeza kwibera mu gihe cy’umubabaro ariko aho niho Yesu yamusanze amuhoza amarira.
Hari igihe cyo kurira ariko hari n’igihe Imana ibona ko umubabaro wawe yawukuraho ikakumurikishiriza umucyo wayo nawe ukishima kubera umugambi w’Imana ari mwiza ku buzima bwacu.
Ushobora kuba urara urira kubera umubabaro wo mutima wawe bitewe n’ubuzima ubayemo ariko wibuke ko Yesu afite ijambo rya nyuma ku buzima bwawe kandi yahindura igihe icyo ari cyose kuko abishoboye.
Imana itararetse uriya mupfakazi nawe yagutabara ikagukiza amarira yawe ikayasimbuza umunezero. Imana ibahe umugisha.


text:
Zaburi 30:6 - (...)Ahari kurira kwararira umuntu nijoro, Ariko mu gitondo impundu zikavuga.
Hari igihe umuntu yisanga mu buzima bw’amarira, ijoro ry’akabaro, ry’agahinda, ryo kwiheba, ijoro ryanga guca. Mu minsi ishyize naganiriye n’umuntu ambwira amajoro afite muri iyi minsi arangwa no kurira, agahinda, kwiheba, etc. Ntabwo asinzira...ntabwo atekanye.
Kuri bamwe iki ni cya gihe wibaza ngo koko nzakira iyi ndwara? Nziga amashuri ndangize? Nzabona akazi? Nzakora ubukwe? Nzongera mbone umuntu unkunda?...n’ibindi nk’ibyo!
Ndahamya ko Dawidi yandika iyi Zaburi yari mu bihe bisa n’ibyo.
Hari amasomo nakuye muri iyi Zaburi:
1) Ibigeragezo urimo n’iby’igihe gito. Bityo ntubyitwaremo nk’aho ari bwo buzima uhoramo.
2) Ibuntu byose bitangira nabi siko birangira nabi.
3) Mu bigeragezo byose ucamo, ni ngobwa kwizera Imana.
4) Uzemere kurira kuko birasanzwe, ariko ntuzemerere amarira kukubuza kubona Imana.
5)Nyuma yo kubabazwa, hakurikiraho amashimwe. N’ubwo ijoro ry’amarira ryaba rirerire cyane, iherezo igitondo cy’ibyishimo kiraza. Abariraga ejo none baracecetse kd abarira none ejo bazahozwa. Matayo 5:4 - Hahirwa abashavura, Kuko ari bo bazahozwa.
Wikwiheba. Haracyari igitondo cyo kwishima. Amahirwe yo kuvuza impundu akuri hafi!
Mugire umunsi mwiza mwese!
Fidèle MASENGO, Foursquare Church Kimironko masengof@yahoo.fr


text:
Igi
Igi (ubuke: Amagi )
Kurya amagi menshi, kenshi, ni ukuvuga ngo urengeje amagi 3 mu cyumweru, na byo bishobora gutera kanseri y’amabere, mu gifu, ibihaha, urwagashya, umura, agahu koroheye ko muri nyababyeyi gategura ururenda rurinda nyababyeyi no mu mirera ntanga y’abagore. Abayarya cyane bakunda kurwara uruhu, ubugora, kwishimagura, imvuvu, kuribwa mu nda, imvururu mu mara, impiswi, ubuhwima. Iyo igi rihuye n’amatoto y’inkoko rikimara guterwa rihura na microbe yitwa Salmonella itera kuribwa mu mara na tifoyide. Amagi afite umunyu mwinshi agakena muri potasiyumu, ni cyo gituma akwiriye kwirindwa n’abarwaye indwara y’umutima. Amagi atera kanseri yo mu maraso cyane ku bagore, ni na yo atera kanseri yo mu gifu. Si byiza kuyaha umwana utari wuzuza umwaka.


text:
Ubukwe bwakorwaga imiryango yabyumvikanyeho cyangwa habayeho guterura bukarangwa n’ibikorwa bitandukanye harimo n’icyitwaga Inkera y’Ishimarongora tugiye kuvugaho muri iyi nkuru.
Uko byabaga bimeze kose, ntibyabuzaga ko umuhango w’Inkera y’Ishimarongora ubaho, ukaba warafatwaga nka kimwe mu bikorwa bikomeye byarangaga ubukwe bwa Kinyarwanda.
Uwo muhango wari umuhamya utagira ibanga ko gushyingirana kwabaye, ariko watamazaga umukobwa utari isugi, utaraciye imyeyo agasendwa, mukagatare akagawa.
Uyu muhango ugaragara mu Gitabo cy’ Umuco mu Buvanganzo cyanditswe na Nsanzabera Jean de Dieu, ku rupapuro rwa 244-246.
Ni wo zingiro rya nyuma ry’ibyishimo by’ababyeyi b’umukobwa n’ab’umuhungu, kuko ni ho hari ubukwe ngiro bugaragaza ko babyaye bakarera neza.
Inkera y’ishimarongora yakorwaga ryari?
Ni ibirori byakorwaga nyuma yo gushyingirwa kw’umusore n’inkumi, byategurwaga n’imiryango yombi yashyingiranye, ariko ababigiragamo uruhare cyane ni ba nyirasenge b’umukobwa na ba se wabo b’umusore.
Iyo nkera ntiyakorwaga igihe kimwe bitewe n’uturere, mu bice by’urukiga bayiraraga uwo munsi bashyingiye, mu buryo busimbura ibirori by’ishyingirwa, bikaba mu ijoro rimwe. Mu bice byo mu Nduga no mu Buganza, bayiraraga nyuma y’umunsi umwe bashyingiye, naho mu Ndorwa bayiraraga icyumweru cyose, hakaba n’abamaraga ukwezi kose, cyangwa bakaruhuka iminsi runaka nyuma bagasubukura.
Mu gukora iyo nkera, mu bice byose by’u Rwanda bahurizaga ku kintu kimwe cyo kutarenza igihe cyo kuba ibirongore kw’abashyingiwe; ni ukuvuga amezi atandatu.
Intego nyamukuru ni ugushimangira no guhamya umubano w’abashakanye, bijyanye no kwishimira umubano w’abana babo, no kwishimira ibirori byakozwe uwo munsi.
Inkera yakorerwaga nde?
Inkera y’ishimarongora yakorerwaga cyane cyane umukobwa warongowe yujuje ibyangombwa byose by’umwari w’umutima. Iyo bavugaga umwari w’umutima wujuje ibyangombwa byose, babaga bashaka kuvuga umukobwa w’isugi kandi waciye imyeyo(wakunnye akagwiza).
Undi wakorerwaga uwo muhango ni umusore w’igihame wabaga wesheje umuhigo wo guhangara umukobwa w’isugi akamurongora, kuko hari n’abo byananiraga.
Iyo nkera yakorwaga ari uko umusore yarongoye koko, ntiyashoboraga gutangira bitarahamywa ko yashoboye kubigeraho.
Uko yakorwaga
Iyo nkera ntiyakorwaga kimwe hose, hari aho yakorwaga umusore arimo kurongora, mu gihe bategereje ko ba nyirasenge b’umukobwa bavuza impundu ko umukobwa wabo yarongowe, na base wabo w’umuhungu bakavuga ibyivugo.
Hari n’abandi ariko bayiraraga hashize umunsi umwe, bamaze kumenya by’amashirakinyoma ko umusore wabo atari ikigwari n’umukobwa atari icyohe, bamaze kwemeza ko amata yabyaye amavuta.
Aho yakorwaga umusore arimo kurongora habaha hari abashinzwe kujya gukurikirana niba koko umusore arimo kurasa ku ntego, abo ni ba nyirasenge b’umukobwa na ba se wabo b’umuhungu.
Icyo gihe bicaraga hafi y’urwuririro, abandi bakajya inyuma y’inzu babanguye amatwi ngo bakurikirane ibibera mu buriri.
Icyababwiraga ko intego nyamukuru yagezweho ni uko ababyeyi basohokaga impundu z’urwanaga ari zose, na ho abagabo ibyivugo bakabiva imuzi bakabigera imuzingo.
Ubwo abaraye inkera y’ishimarongora na bo bakazaga umurego wo kubyina, intore zigahamiriza ubutitsa. Ibirori bigakomeza no ku yindi minsi bitewe n’uko imiryango yashyingiranye yabaga yifite.
Aho iyo nkera y’ishimarongora yabaga bukeye, ba nyirasenge w’umukobwa na ba se wabo w’umuhungu bazindukaga mu museke bakajya kureba niba byaraye bitunganye, dore ko kurongora ko hambere wari umurimo utoroshye wakoraga umugabo ugasiba undi utandukanye nk’ubu abantu babireba muri za filimi, amashusho no kubyigisha hari ababikenetse.
Abajyaga muri icyo gikorwa babanzaga gukirana mbere yuko bakigeraho nyirizina. Iyo basangaga byaraye bitunganye (abashyingiranywe barabivugaga bakanabiherekeresha ibimenyetso).
Nta nkera yabaga ku manywa, zose zabaga nijoro ku manywa bakajya mu mirimo, bwakwira bagasubukura kuko ubukwe bwa kera nabwo bwabaga nijoro.
Imyitwarire y’umukobwa yatumaga inkera itaba, bikamuviramo gusendwa
Kuba umukobwa atari isugi byatumaga iyo nkera itaba. Icyo gihe iyo umusore yasangaga umukobwa yararyamanye n’abandi bagabo,yendaga uruho rutari isugi (ruhangutse) akarushyira mu giseke agakorera nyamakobwa akamwohereza iwabo. Iyo bamuboneraga kure bamenyaga ko bareze nabi, ubwo kandi yabaga amusenze ibyo kubana bikarangirira aho.
Abari aho batangiraga kwitahira kuko inkera y’ishimarongora yabaga itakibaye, abantu bagatangira kubabara, kwijujuta no kurira.
Kuba umukobwa ataraciye imyeyo
Guca imyeyo wari umuhango w’imena ku bari b’u Rwanda, wari n’umwihariko wabo, bityo umukobwa utarabikoraga bamwitaga Nyirakirimubusa n’andi mazina nk’ayo amugaya.
Iyo umusore yasangaga nyamwari atarakoze umurimo nk’uwabandi bari, yendaga ikibabi cy’iteke cyangwa cy’ikibonobono akagishyira mu giseke, akagiha nyiramama wanjye akamwohereza iwabo.
Nabyo byagendaga nk’uko byakorerwaga utari isugi, inkera igahumuza itanzitse.
Mukagatare yatumaga inkera itaba
Ikindi cyagaragara hashize igihe, ni iyo basangaga umukobwa ari mukagatare (umukobwa utanyara; utazana amavangingo menshi mu gihe cy’imibonano mpuzabitsina). Ibyo na byo byahagarikaga inkera yabaga yatangiye. Aho bitandukaniye n’ibya mbere ni uko bitayibuzaga kuba kuko yabaga yatangiye ariko ikaza guhagarara imburagihe.
Ng’ibyo iby’inkera y’ishimarongora nk’ibirori byakorwaga mu Rwanda rwo hambere.


text:
Yaryamanye na se umubyara none aragisha inama y’icyo yakora
By CHIEF EDITOR
2017-01-23 13:17:30 @rwandatoday
#Amakuru#Technology#Business#Entertainment
Uyu mukobwa yitwa Nikky avuka mu mujyi wa Ney York muri Leta
zunze ubumwe za amerika. avuga ko afite ikibazo kimukomereye cyo guhora yifuza
kuryamana na se umubyara. aragira ati:”nagerageje kujya ndyamana n’abandi
bagabo gusa byaranze ntanumwe wari wanyura nka papa umbyara!”
Akomeza agira ati:” Byose byatangiye ubwo nari mfite imyaka 17 ubwo mama yadusigaga mu rugo njye na papa twenyine maze amasaha yo kuryama ageze papa ambwira ko yumva adashaka kurara wenyine,nagiye kumuraza birangira dukoze imibonano mpuzabitsina none kumwikuramo byarananiye!”
NTUCIKWE == Dore ibimenyetso 10 byakwereka ko ushobora kuba waranduye agakoko ka Sida
Uyu mukobwa wamugira iyihe nama? duhe igitekerezo cyawe muri comment hasi cyangwa se uduhe igitekerezo cyawe kuri whatsapp 0788625932.
Kwamamaza
Kanda kuri like ubundi ujye ubona amakuru yihuse kandi kugihe kuri Facebook
Facebook Comments
Tip! #RW
Julia Mukankusi and we others DotRW offering Web Hosting, VPS, Domain Name, Premium SEO, link building, web development and AdWords. Learn more about our services .


text:
Ariko se inkuru mutubwira ziba arizo?ziba zicukumbuye?jye nkunda gukurikirana amakuru yose cg hafi ya yose avugwa kuri uyu mugore kuko mbona ari mwiza cyane. Koko se aratwite?ejobundi siho mwatubwiraga ko abyaye ra?bivuze se ko agize indahekana?aribyo byaba ari byiza kuko ni umukire nabyare rwose yuzuze isi atanabyaye Imana yamuhana kuko afite ibintu byinshi bibatunga. Ndamushimira no kuba yemera akabatwita akababyara akanaguma hamwe nubwo inda yaba imugwa nabi.Ni urugero rwiza rw’abagore.
Ariko se koko umuntu w’umuhanzi ukomeye abyara indahekana gute? umwana we ataragira byibura 2,5ans


text:
Yanditswe January, 06 2017 at 14:50 PM | 267 Views
Ikigonderabuzima cya Mukono kiri mu murenge wa Bwisige mu karere ka Gicumbi, gifite ibibazo bikomeye biterwa no kutagira umuriro w’amashanyarazi. Abarwaza ni abarwayi basabwa kwitwaza za 'buji' cyangwa 'amasitimu' kugira ngo bashobore kwitabwaho ninjoro. Battery z’imirasire y’izuba bafite ngo zarashaje kuburyo zitabika umuriro ndetse no gukoresha imashini itanga amashanyarazi (generator) ngo birabahenda cyane kuburyo batayicana umwanya munini.
Ikigo cya Mukono ni kimwe mu bigo nderabuzima byinshi bidafite umuriro w’amashanyarazi, igaruka z’icyo kibazo zikaba ari nyinshi, zirimo kubura amazi ashyushye yo koga ku babyeyi bamaze kubyara, kudakora ku imashini zakabaye zifashishwa mu kazi k’icyo kigo.
Muri icyo kigo nderabuzima ngo bafite battery z’imirasire y’izuba bifashisha ariko ntizikora neza kubera gusaza. Nkuko byemezwa na Pascal Masengesho, Umuforomo muri iki kigo, izo battery ngo hejuru y’imyaka itanu zari zaragenewe hamaze kurengaho imyaka ibiri, ku buryo n’umuriro ugiyemo iyo bawucanye hashira akanya gato ukaba urashize.
Iki kigo nderabuzima ngo cyakira abarwayi basaga 100 ku munsi.
Mu gihe u Rwanda rwitegura kwizihiza imyaka 22 ishize rwibohoye, hari byinshi bigaragarira abatuye m ...
June 28, 2016 at 10:35 AM Soma inkuru
Abahagarariye Imiryango y'abarokotse Jenocide bo mukarere ka Gicumbi, mu murenge wa Mutete bari ...
April 07, 2016 at 20:31 PM Soma inkuru


text:
Bamwe mu baturage batuye mu mirenge itandukanye y’akarere ka Nyaruguru by’umwihariko mu mirenge ya Kivu, Ngoma na Munini, baravuga ko barambiwe kwirirwa basiragira mu nzego z’ibanze bashaka ababakemurira ibibazo kuko ngo bababwira bati muzagaruke ejo kugeza ubwo barambiwe bakareka serivise bashakaga.
Icyo bahurizaho ngo ni ukuba mu kwezi kwahariwe imiyoborere myiza, ndetse niyo hari umuyobozi mukuru ku rwego rw’igihugu uri bubasure nka Perezida wa Repubulika, ari bwo abayobozi babo bibuka ko bagomba kwegera abaturage bakabakemurira ibibazo.
Mukamulisa Jaqueline utuye mu murenge wa Munini, avuga ko hashize hafi amezi abiri asiragira ku bayobozi b’umumurenge ashaka ko bamukemurira ikibazo afite yita ko ari icy’akarengane ariko ngo bagakomeza kumusiragiza bamubwira ngo uzagaruke ejo.
Kuri we ngo akaba asanga abayobozi rimwe na rimwe batita ku nshingano zabo kandi ari cyo bahemberwa. Ati: ”Nkubu nkanjye ndibaza niba abayobozi bajya bamenya ko impamvu bicaye hariya ari ukubera abaturage. Hari igihe tubagezaho ikibazo, bakirebera hirya, bakakubwira ngo genda uzaze ejo, warambirwa ukabivamo, ntabwo ari byo ni bajye bamenya ko impamvu bicaye hariya ari twebwe abaturage”
Ku ruhande rw’ubuyobozi bw’akarere ka Nyaruguru, umuyobozi ushinzwe imiyoborere myiza Uwimana Raphael yabwiye MAKURUKI ko byaba ari agahomamunwa niba koko hari abayobozi bagifite imikorere nk’iyi.
Avuga ko ubusanzwe ari inshingano z’abayobozi gutega amatwi abaturage, bakabakemurira ibibazo kuko ari inshingano zabo. Ati:”Imiyoborere idashingiye ku nyungu z’abaturage ubwo koko iyo yaba ari imiyoborere? Natwe ntabwo ibyo bintu twabishyigikira, twakira ibibazo by’abaturage buri wa gatatu uwaba afite icyo kibazo cy’uwamusiragije yazabitubwira.”
Ikibazo nk’iki na none aba baturage bakigejeje kuri Minisitiri w’umutekano mu Rwanda, ubwo yajyaga kwifatanya na bo mu gusoza ukwezi kwahariwe imiyoborere myiza mu murenge wa Munini.
Aha abaturage bamusabaga ko ukwezi kw’imiyoborere kwajya kuba inshuro nyinshi, kuburyo ngo abayobozi bo ku nzego zo hejuru bajya babegera bakabasha kubakemurira ibibazo byananiranye.
Minisitiri w’umutekano Sheik Mussa Fazil Harerimana yababwiye ko nubwo abayobozi babarenganya bakanga kubakemurira ibibazo nkana, ngo abaturage na bo ubwabo bakwiye kugira uruhare mu kwishyiriraho abayobozi babona ko ari beza, maze ngo abababereye babi bakirinda kongera kubaha ubuyobozi kuko abaturage ari bo babutanga. Icyo gihe mu karere hakiriwe ibibazo bisaga 200 mu Mirenge yose igize aka karere.
Muneza Ferdinand
MAKURUKI.Rw


text:
Dec 08, 2015 Nicodeme Nzahoyankuye Amadini 0
Intumwa Charles Rwandamura umuyobozi w’Itorero UCC ku isi,nyuma yo gusoza amasengesho y’iminsi 90, kuri iki cyumweru tariki 6 Ukuboza 2015 yatashye ku mugaragaro urukuta rw’amahoro yubakishije amazi n’ubutaka yavanye muri Isirayeli.
Apotre Rwandamura Charles ahamya ko urwo rukuta rw’amahoro aho rwubatse Niboye muri Kicukiro mu mujyi wa Kigali ari ku butaka bwera na cyane ko amazi n’ubutaka byarwubatse byavuye muri Israel akabivanga n’ibyo mu Rwanda. Urwo rukuta ngo yarwubatse mu rwego rwo korohereza abantu bajya muri Israel ku butaka bwera nyuma yo kubwirwa n’Imana ko abantu bose atari ko bazabona ubushobozi bwo kujya muri Israel agasabwa n’Imana ko yakubaka urukuta rw’amahoro mu Rwanda.
Apotre Charles Rwandamura ahamya ko ari umuhanzi wemewe n’Imana
Urwo rukuta rw’amahoro rwubatswe mu kibanza cy’itorero UCC Niyoye, Apotre Rwandamura avuga ko abantu bose bazajya barusengeraho bakaborogera Imana, bazajya basubizwa ibyifuzo byabo byose. Yavuze ko nyuma yo kurutaha, benshi bagiye kubona ibitangaza, ingumba zikabyara n’abandi bafite ubumuga butandukanye bagakira. Urwo rukuta rwatashywe, rumaze umwaka rwubatswe ndetse ngo rwakorewe igeragezwa bamwe barusengeraho babona ibitangaza.
Ajya kurwubaka, Apotre Rwandamura avuga ko ari Imana yabimutegetse imusaba ko azavanga ubutaka bwa Israel n’ubw’u Rwanda akubaka urukuta rw’amahoro. Uru rukuta rukaba ngo ari igisubizo cy’abantu bajyaga muri Israel n’abifuzaga kuzajya gusengera ku rukuta rwa Salomo, uvugwa muri Bibiliya, wubatse urukuta, agasaba Imana ko abanyamahanga bose bazahagera barushye, bakayitakambira, yazajya ibumva igasubiza ibyifuzo byabo.
Mu giterane ngarukamwaka “Humura Rwanda”, kibaye ku nshuro ya kane, icyo muri uyu mwaka wa 2015, mu kugisoza habayeho kumurika ku mugaragaro uru rukuta. Umunyamakuru wa Inyarwanda.com, yageze muri uwo muhango, ahasanga abakristo ibihumbi baje gutaha urukuta rw’amahoro n’ubutaka bwera. Muri icyo giterane kandi hatangijwe gahunda yo gusengera ibihugu byo mu karere k’Afrika y’Iburasirazuba, kuri UCC Niboye hamanikwa amabendera ya buri gihugu.
Abakristo ba UCC barimo gusengera ku rukuta rw’amahoro rwubutswe na Apotre Rwandamura/Ifoto Kwizera
Icyo gitarena cyari kimaze iminsi 3, cyasojwe ku cyumweru tariki ya 6 Ukuboza 2015 k’umunsi Apotre Rwandamura yari yasoje amasengesho y’iminsi 90, bihuzwa na none n’umuhango wo gutaha ubutaka bwera n’urukuta rw’amahoro byubatswe mu Rwanda.
Mu ijambo rifungura ku mugaragaro ubutaka bwera n’urukuta rw’amahoro, Apotre Rwandamura Charles wigeze kuzenguruka imipaka yose y’u Rwanda akayisukaho amavuka agahagarika intambara, mu ijwi rirenga, yavuze ko nk’umuhanuzi wemewe n’Imana mu Rwanda, afunguye urukuta abantu bose bazasengeraho bagasubizwa bitewe no kuboroga kwabo. Yagize ati:
Mu izina rya Data wa twese, nk’umuhanuzi wemewe n’Imana mu gihugu cyacu cy’u Rwanda ,Apostle Charles Rwandamura, nshinze mu Rwanda ku mugaragaro ubutaka bwera n’urukuta rw’amahoro kuva kuri aya matariki(kuwa 6 Ukuboza) abantu bose bazaza,ingumba zibyare,ibimuga bigende(abafite ubumuga bwo kutagenda),,..mu izina rya Data wa twese, Imana n’umwuka wera, Amena, mwinjire musenge,muboroge,…
Apotre Rwandamura Charles hamwe n’umugore we Bishop Margret Rwandamura bafatanya kuyobora UCC
Nyuma yo kubitangiza ku mugaragaro, itsinda ry’abantu nka 50 batoranyijwe ryabanje kwinjira ahubatswe urwo rukuta, batangira gutakambira Imana, nyuma y’iminota 10 barasohoka hinjiramo abandi. Buri mukristo wajyagayo Intumwa Rwandamura yabanzaga kumusiga amavuta ku gahanga. Buri wese kandi yari yahawe inimero yinjiriraho ndetse buri wese yari yabanje gutanga imbuto (kubiba nk’uwiteguye gusarura). Imbuto ni ituro ritangwa, ukaritanga wizeye gusarura. Buri mukristo wari muri icyo giterane, yatashye nyuma yo gusengera ku rukuta rw’amahoro.
Bishop Margret Rwandamura (ibumoso ahagana inyuma) ahagaze ku butaka bwera/Ifoto Kwizera Janvier
Mu kiganiro na Inyarwanda.com, Pastor John Nsabimana umwe mu bayobozi b’itorero UCC(United Christian Church), yavuze ko abantu bose bifuza gusengera kuri urwo rukuta, bahawe ikaze kandi ko nta kiguzi bakwa. Yavuze ko iyerekwa ryo kubaka urukuta rw’amahoro, Apotre Rwandamura yaribonye nyuma y’inshuro ebyiri ajya muri Israel, Imana ikamubwira ko yakubaka mu Rwanda ubutaka bwera kuko kujya muri bihenda.
“Uru rukuta ruzorohereza abantu benshi bajyaga bifuza kujya muri Israel na cyane ko bihenze “Pastor John
Pastor John yakomeje avuga ko Apotre Rwandamura yagendeye kandi ku kwizera kwa Namani wari umugaba w’ingabo za Siriya, nyuma yo gukira ibibembe, yubiye muri Yorodani, agasaba umuhanuzi Eliya kujyana ku gitaka cya Israel mu gihugu cye kugira ngo aheshe umugisha bene wabo.
Nk’uko bitangazwa n’ubuyoboz bwa UCC, mu mwaka wa 2012 nibwo Apotre Rwandamura yagize iyerekwa ryo gusengera igihugu nyuma yo kumva ubuhanuzi bw’ibinyoma bw’incamugongo buvuga ko mu Rwanda hagiye kuba intambara mu gihe mu mwaka wa 1995 Imana yamwibwiriye ko yunamuye inkota mu Rwanda.
Intumwa Charles Rwandamura k’umunsi wo kwimikirwa kuba Intumwa
Icyo gihe ngo Apotre Rwandamura yazengurutse imipaka yose, arayisengera, asoreza mu mujyi wa Kigali muri Rond Point ahanura ko u Rwanda ntakizarunyeganyeza. Usibye guhanurira u Rwanda, Apotre Rwandamura, ngo hari ibihugu byo muri Amerika amaze guhanurira kandi ubuhanuzi bwe bugasohora.
Intumwa Rwandamura Charles ahamya ko ari umuhanuzi wemewe n’Imana, akaba ahamya ko nk’uko igihugu cya Isirayel cyari gifite ba Eliya n’abandi, u Rwanda narwo muri iyi minsi ngo rufite Rwandamura Charles nk’umuhanuzi w’igihugu cy’u Rwanda wemewe n’Imana. Ibyo yabihamirije mu giterane cyo gufungura urukuta rw’amahoro.
src:Inyarwanda
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Uburezi bwihariye ni uburezi butameze nk’uburezi busanzwe bufasha abana bafite imbogamizi mu kwiga. Izo mbogamizi zishobora kuba ari zo mu mutwe cyangwa ari zo mu mubiri. Ikimuga mu mubiri ashobora atareba neza cyangwa ngo yumve neza, cyangwa ajyendera mu kagare. Umwana umugaye mu mutwe ashobora kuba atamenya ibijya imbere, akunda byose, ibibazo mu kumenya ibyanditse, n’ibindi byose bituma imyigire iruhanya.
Hano mu Rwanda, uburezi bw’abana bafite imbogamizi zihariye, mbere bwari bwiganje mu mashuri yigenga agengwa n’imishinga ifashijijwe na leta mu bijyanye n’ibikoresho ndetse n’imishahara y’abarimu. Ubu none, guverinoma yabonye ko uburezi ari ubwa bose, ikaba iteganya guha abana bafite imigambi yihariye umwanya wambere.


text:
Rwanda | Rusizi: Intara y’Iburengerazuba irifuza gusubirana isura yahoranye mu kwesa imihigo mu Rwanda
Ibi ni ibitangazwa na Bwana Nyamaswa Emmanuel Ushinzwe Igenamigambi mu Ntara y’Iburengerazuba, ubwo yatangizaga igikorwa cy’igenzura ry’ishyirwa mu bikorwa ry’imihigo mu Karere ka Rusizi ku wa 09/11/2012.
Ibi bibaye nyuma y’aho isuzuma ry’imihigo y’umwaka wa 2011-2012, ryagaragaje ko Intara y’Iburengerazuba itabashije kugira amanota meza mu kwesa mihigo ishize, ndetse hakagaragara ko n’Akarere ka nyuma mu muhigo katurutse muri iyi Ntara.
Bityo, Ubuyobozi bw’iyi Ntara bukaba bwarahagurukiye kugenzura uko imihigo yasinywe uyu mwaka yatangiye gushyirwa mu bikorwa n’uturere tuyigize.
Ku ikubitiro mu Karere ka Rusizi, niho hatangiriye iki gikorwa kijyana no gusesengura ingamba zafashwe na buri Karere kugira ngo kazabashe kwesa imihigo uyu mwaka wa 2012-2013 uko yahizwe.
Umuyobozi w’Akarere ka Rusizi, Bwana Nzeyimana Oscar, yagaragarije intumwa z’Intara y’Iburengerazuba kimwe n’abafatanya bikorwa b’Aka Karere bari bitabiriye iyi gahunda ko muri rusange imihigo 58 Akarere kasinyanye na Perezida wa Repubulika yose yatangiye gushyirwa mu bikorwa kandi ikaba igenda neza, ngo ahagaragara ikibazo ni ku mihigo izashyirwa mu bikorwa ku bufatanye bw’Akarere n’izindi nzego.
Urugero ngo n’umuhigo wo gukoresha amarushanwa yiswe “ Kagame Cupâ€, ataratangira, ariko ngo bikaba biterwa n’uko ababishinzwe bo muri Minisiteri y’Ubutegetsi bw’Igihugu aribo bagomba ku bigiramo uruhare.
Yavuze kandi ko undi muhigo ushobora kutagerwaho nkuko wateganyijwe ari uwo kongera umusaruro uturuka mu buhinzi, bitewe n’ibiza biherutse kwibasira ikibaya cya Bugarama, aho ha 7 z’ibishyimbo, iz’umuceli 48 n’iz’ibigoli 70 zatwawe n’amazi tariki ya 30 ukwakira 2012.
Bwana Nyamaswa Emmanuel Ushinzwe Igenamigambi mu Ntara y’iburengerazuba, ari nawe uyoboye itsinda rikora iri genzura, yatangaje ko impamvu bashyize ingufu mu kugenzura ishyirwa mu bikorwa ry’imihigo y’uyu mwaka ari ukugira ngo isura iyi Ntara yahoranye yo kuza mu myanya y’imbere izabashe kuyisubiza kandi ngo ibyo bizagerwaho ari uko n’uturere twahinduye imikorere tukabona amanota aduhesha kuza mu myanya y’imbere biturutse ku kwesa neza imihigo yose twasinyanye n’umukuru w’Igihugu cy’u Rwanda.
Kuri iyi ngingo akaba yashimye intera Akarere ka Rusizi kagezeho, ariko asaba ko byakomeza kandi ibikorwa byose  bikajyana n’igihe kiba cyateganyijwe.


text:
sam.
23
juil.
2011
ISOMO RYA MBERE
Igitabo cy’Iyimukamisiri (Iyim 33, 7-11.18-23 ; 34, 4-9.28)
Abayisraheli uko bagendaga baca ingando mu rugendo rwabo bagana mu gihugu basezeranyijwe, 33,7Musa yendaga ihema maze akarishinga hirya y’ingando ahitaruye, rikitwa ihema ry’ibonaniro. Nuko uwashakaga wese kugisha inama Uhoraho, akajya ku ihema ry’ibonaniro ryari hanze y’ingando. 8Iyo Musa yasohokaga ngo ajye ku ihema, imbaga yose yarahagurukaga, buri muntu agahagarara ku muryango w’ihema rye ; nuko bagakurikiza Musa amaso kugeza igihe yinjiriye mu ihema. 9Musa yamara kwinjira mu ihema, ya nkingi y’agacu ikamanuka maze igahagarara ku muryango w’ihema, Uhoraho akaganira na Musa. 10Imbaga yose yabaga ireba inkingi y’agacu gahagaze ku muryango w’ihema ; maze imbaga yose igahaguruka, buri muntu agapfukama ku muryango w’ihema rye. 11Uhoraho rero akavugana na Musa bahanganye amaso, mbese nk’uko umuntu avugana n’undi. Hanyuma Musa agasubira mu ngando ; ariko umufasha we, umusore witwa Yozuwe mwene Nuni, ntave mu ihema.
18Umunsi umwe Musa abwira Uhoraho ati « Ngaho rero nyereka ikuzo ryawe !» 19Uhoraho ati « Ndanyuza ububengerane bwanjye bwose imbere yawe, maze ntangaze izina ryanjye : ‘Uhoraho’. Ngirira ibambe uwo nishakiye, nkagirira impuhwe uwo nishakiye.» 20Yungamo ati « Nta bwo washobora kubona uruhanga rwanjye, kuko nta muntu wabasha kumbona ngo agumye abeho.» 21Uhoraho arongera ati « Ngwino nkwereke aho uba uhagaze iruhande rwanjye. Ndaguhagarika hejuru y’urutare. 22Igihe rero ikuzo ryanjye riza guhita, ndagushyira mu bwihugiko bw’urutare, maze ngutwikirize ikiganza cyanjye kugeza ubwo ntambutse. 23Hanyuma nkuvaneho ikiganza maze umbone mu mugongo gusa ; naho uruhanga rwanjye ntawashobora kurureba.»
34,4Nuko Musa abaza ibimanyu bibiri by’amabuye nk’ibya mbere. Arazinduka azamuka umusozi wa Sinayi, nk’uko Uhoraho yari yabimutegetse, maze ajyana mu ntoki ibimanyu bibiri by’amabuye. 5Nuko Uhoraho amanuka mu gacu ahahurira na we, maze atangaza izina rye « Uhoraho». 6Uhoraho rero anyura imbere ya Musa, maze avuga aranguruye ati « Ndi Uhoraho, Uhoraho Imana igira impuhwe n’ineza, itinda kurakara, yuje ubuntu n’ubudahemuka, 7Imana igaragariza ubuntu bwayo ibisekuru ibihumbi n’ibihumbi, ikihanganira igicumuro, ubwigomeke n’icyaha, ariko ntireke guhanira igicumuro cy’ababyey mu bana n’abuzukuru babo, kugeza mu gisekuru cya , gatatu n’icya kane ! » 8Ako kanya Musa akubita amavi ku butaka, arapfukama. 9Nuko aravuga ati « Nyagasani, niba koko mfite ubutoni mu maso yawe, ngaho databuja niyemere kugendana natwe. Yego turi umuryango ufite ijosi rishingaraye ; ariko rero utubabarire ibicumuro byacu n’ibyaha byacu, maze utugire ubukonde bwawe !» 28Musa agumana aho ngaho n’Uhoraho iminsi mirongo ine n’amajoro mirongo ine, nta kurya umugati, nta no kunywa amazi. Nuko yandika. Ku bimanyu by’amabuye amagambo y’Isezerano, ari yo ya magambo cumi.
ZABURI (Zab 103 (102), 6-7, 8-9, 10-11, 12-13)
Inyik/ Uhoraho ni umunyambabazi n’umunyampuhwe.
Uhoraho akoresha ubutabera,
akarenganura abapfukiranwa bose.
Yamenyesheje Musa imigambi ye,
n’abana ba Israheli abagaragariza ibigwi bye.
Uhoraho ni umunyambabazi n’umunyampuhwe,
atinda kurakara kandi akagira ibambe.
Ntatongana ngo bishyire kera,
ntarwara inzika ubuziraherezo.
Ntaduhana bihwanye n’ibicumuro byacu,
ntatwihimura akurikije amafuti yacu.
Uko ijuru ryisumbuye kure hejuru y’isi,
ni ko impuhwe ze zisagiranira abamutinya.
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu :
hahirwa abaryakira rikera imbuto nyinshi ! .
Alleluya.
IVANJILI
+ Matayo (Mt 13, 36-43)
Muri icyo gihe, 36Yezu asiga aho rubanda ajya imuhira. Nuko abigishwa be baramwegera, baramubaza bati « Dusobanurire umugani w’urumamfu rwo mu murima. » 37Arabasubiza ati «Ubiba imbuto nziza ni Umwana w’umuntu ; 38umurima ni isi; imbuto nziza ni abana b’Ingoma ; urumamfu ni abana ba Nyakibi ; 39umwanzi warubibye ni Sekibi ; isarura ni iherezo ry’isi ; abasaruzi ni abamalayika. 40Nk’uko rero batoranya urumamfu bakarujugunya mu muriro, ni ko bizagenda mu iherezo ry’isi. 41Umwana w’umuntu azohereza abamalayika be, bavangure mu Ngoma ye abateye abandi kugwa mu cyaha bose, n’inkozi z’ibibi zose, 42maze babarohe mu nyenga y’umuriro, aho bazaririra kandi bagahekenya amenyo. 43Ubwo intungane zizabengerana nk’izuba mu Ngoma ya Se. Ufite amatwi, niyumwe !»


text:
Mu buzima iyo umuntu ageze ku isi yiha intego, ndetse muri gahunda za leta y’u Rwanda buri muyobozi ndetse n’umuturage bagomba gukorera ku mihigo, amatorero n’amachorale nayo agira imihigo yiha akayakoreraho, n’abandi bantu mu byiciro bitandukanye iyo rero imihigo wahize utayigezeho nawe urigaya!
Dusome ijambo ry’Imana riboneka mu butumwa bwiza bwa Yesu Kristo bwanditswe na Luka 21:34-36
"Ariko mwirinde, imitima yanyu ye kuremererwa n’ivutu no gusinda n’amaganya y’iyi si, uwo munsi ukazabatungura, kuko uzatungura abantu bose bari mu isi yose, umeze nk’umutego. Nuko rero mujye muba maso, musenge iminsi yose kugira ngo mubone kurokoka ibyo byose byenda kubaho, no guhagarara imbere y’Umwana w’umuntu."
Tugaruke ku ntego yacu, ku isi ni iki duharanira? Yesu bamweretse imyubakire y’urusengero arebye mu mitima yabo asanga ntibarwubakiye guhimbaza Imana gusa, ahubwo harimo n’umurato, bakikubita mu gatuza bati twarakoze pe! Ariko Yesu ababwirako nta n’ibuye rizasigara rigeretse ku rindi!
Benshi bapanze kubaka amazu babigeraho, abandi bapanze kwiga, rwose baraminuje, abandi bapanga gucuruza, birabahira ubu barajya no mu mahanga, abandi bapanze ubukwe bugenda neza, ndetse Imana ibaha n’umugisha bafite abana, ndetse n’ubutunzi burahari! None ikibazo ni iki ibyo byose wagezeho, n’ibindi wifuza kuzageraho, ese ni ibyo kugira ngo izina ry’Imana rihabwe icyubahiro? Uri guharanira iki?
Aho si ibyo kugufasha kwitaka no kwikubita mu gatuza uti ndakomeye? Gusa ijambo ni rya rindi Yesu yavuze, menya ko nta buye rizasigara rigeretse ku rindi! ibyakubera byiza ni ukumenya ko ibyo ufite ari ibyo Imana yagutije ukabyubahamo Imana, ukirinda kuremererwa n’isi no gusinda amaganya y’imishinga yawe itaragenze uko wabishakaga, ahubwo ugahora wubaha Imana mu byo ugerageza gukora byose!
Ukanafata igihe cyo kuyishimira ibyo yakugejejeho byose!
Iyo urebye abantu muri iyi minsi ubona bahuze cyane mu buryo bw’Umwuka, kubera ko twese dufite intumbero twihaye Kandi zikomeye, urangije primaire arashaka kwiga secondaire, urangije secondaire arashaka kwiga Universite, urangije Universite akeneye metrise, gutyo gutyo, ariko byari byiza ubaye ubikora wibuka ko Hari umunsi impanda izavuga, ibyo twaruhiye bikaba imfabusa, tukajya imbere y’intebe y’imanza ya Kristo, gusobanura icyo ubuzima twabumajije, none uzavuga ko wabumajije iki? Intego nkuru kwari ukuzana abantu kuri Kristo, tuvuga ubutumwa bukiza imitima, Atari ubudukiza ubukene gusa, bukaduhesha za visa n’amazu, akazi, n’imyambaro, ahubwo tukaba abo kugaragaza Imana mu buzima bwacu bwose, abatubonye bagahimbaza Data wo mu ijuru.
Nuko bene data twirinda, imitima yacu ye kuremererwa n’ivutu ryibibazo n’amaganya yo mu isi, uwo munsi ukazadutungura! Kandi uzatungurana umeze nk’umutego!
Kora business wita no ku iherezo ryawe, iga rwose uhageze aho ushaka wibuka ko uri umugenzi ujya mu ijuru, vuga ubutumwa witaye cyane kugihugu tujyamo, ririmba wibuka ko uri umugenzi ujya mu ijuru.
Dusoreze kuri iri jambo ryo muri Luka 16:10-13
Ukiranuka ku cyoroheje cyane, aba akiranutse no ku gikomeye. Kandi ukiranirwa ku cyoroheje cyane, aba akiraniwe no ku gikomeye.
Niba mutakiranutse mubikijwe ubutunzi bubi, ni nde uzababitsa ubutunzi bw’ukuri?
Kandi niba mutakiranutse ku by’abandi mubikijwe, ni nde uzabaha ibyo mwitegekaho?’
Nta mugaragu ucyeza abami babiri, kuko aba ashaka kwanga umwe agakunda undi, cyangwa yaguma kuri umwe agasuzugura undi. Ntimubasha gukeza Imana n’ubutunzi."
Bene data menya ko ibyaha bingana, iyo wikinisha burya uba ungana nujya kugura indaya, Kandi ugavura amafaranga, urutwa nabiba banki, kiranuka kuri utwo wita duto uhereye iwanyu mu rugo, ukomereze ku kazi cyangwa ku ishuri wigaho, no ku rusengero usengeraho, Kandi wibuke ko ari umwitozo uhoraho, itoze cyane gukiranuka ahiherereye, Kandi uko uteye intambwe, ujye wumva niba ijwi ry’Imana ukiryumva, kuko iryo jwi ari ryo rizazamura umugeni wa Kristo, amubwiye ati byose birarangiye, uwera nagumye yezwe uwanduye agumye yandure! Bizaba ari amarira no ku bitwa ko bakoreraga Imana ariko ntibabere maso ubugingo bwabo! Bizaba ari igihombo.
Ndasoza nkubaza nti muri ubu buzima, mubyo ukora, mu mirimo y’Imana ukora ya buri munsi, mu iterambere ryawe, mu mvune zawe za buri munsi, ni iki uharanira? Muri byose haranira kubahisha Imana, wita ku iherezo ryawe? Imana igushoboze ibyo wari usanzwe unanirwe.


text:
Iyo tuvuze Imbaraga z’ Umwuka Wera tuba dushatse kuvuga iki?
Iyo tuvuze Imbaraga z’ Umwuka Wera tuba dushatse kuvuga iki?
Iyo tuvuze “imbaraga”mu rurimi rw’abagiriki hakoreshwa amagambo abiri “dunamis na exousia”.
1. Exousia bivuga guhabwa ubutware cyangwa uburenganzira bwo gukora ikintu runaka. Yohani. 1:12” abamwemeye bakizera izina rye yabahaye ubushobozibwo kuba abana b’Imana
2. Dunamis bivuga ubushobozi cyangwa imbaraga cyangwa uburyo bwo gukora igikorwa kigaragaza bwa bushobozi na za mbaraga.
Dutange urugero: burya umupolisi mu muhanda aba afite ubutware bwo guhagarika imodoka no kwaka ibyangombwa uyitwaye (Exousia), akabuhabwa na leta, ariko mu bihe bikomeye yongerwaho kwitwaza imbunda nk’ubutware buhamya ko ashobora gushyira bwa bushobozi mu bikorwa igihe icyo aricyo cyose, kandi ko adasaba kumvirwa ahubwo ko agomba kumvirwa(Dynamis)
Itorero ririmo imbaraga z’Imana, aha ndavuga abarigize buzuye Umwuka wera, baba bafite ubushobozi bwo kuba abana b’Imana, barahawe uburenganzira bwo gukoresha izina rya Yesu mu ntambara zo mu buryo bw’umwuka za buri munsi, kandi ubwo bushobozi bukora n’ibigaragarira amaso mu ikoreshwa ry’impano zitangwa n’Umwuka wera, bakemeza Satani ko yatsinzwe.
Ibyabaye ku munsi wa Pentekote twibuka ari nabyo twifuza mu matorero muri iyi minsi y’imperuka, byerekanaga imbaraga n’ibitangaza bitakorwa nundi keretse Imana gusa:
- Abavuganga mu ndimi nyishi bavugaga imirimo ikomeye y’Imana bayihimbaza (2:11).
Barahamyaga - (1:8).
Byateye benshi kwibaza kubyabaye - (V. 12).
Abandi barabanegura (V. 13)
*Kwizihiza umunsi wa pantekote, twibuka isukwa ry’Umwuka wera, byagombye gutuma abantu benshi bahindukirira Imana bagakizwa, abenshi mu matorero bakareka ingeso mbi bakezwa, abanyetorero bagahimbaza Imana, bahuje umutima kandi bishimye.
Bamwe mu madini banga ndetse bakanazira ijambo rivuga ngo Itorero ry’Umwuka "charismatic" nyamara nta kindi gisobanuro gikomeye kihishe inyuma yiryo jambo, keretse kuvuga Itorero ryemera gukorerwamo n’Umwuka wera, Itorero riha umwanya Umwuka Wera ngo akore no mu minsi nkiyi ya nyuma.
Niba ari ibi rero amatorero yose yagombye kuba ay’Umwuka "charismatic" cyangwa “Pentecostal”, aha simvuga ngo yose yitwe iri zina ahubwo ndavuga ibyagombye kuranga imyumvire y’Itorero rya Kirisitu (guha ikaze Umwuka Wera), naho amazina yo buri wese yitwe uko ashaka.
IBYO TWAKURAMO BYADUFASHA MURI IYI MINSI:
Umwuka wera arashaka kugukoresha ngo ahindure benshi
Umwuka wera yifuza gukorera mu bakirisitu bose, ariko bamwe barabyihunza, bakiyomatanira n’ingeso zabo mbi.Ntihakagire uwishimira gusa kwitwa umukirisitu no gutunga ikarita y’umubatizo mu gihe yumva ubukirisitu bwe ari nta mbaraga bufite, ari umuntu bumuntu gusa, Umwuka wera arashaka kukugira udasanzwe.
Dushobora gushyiraho imirongo njyenderwaho y’amatorero yacu( structures), tukiga za tekiniki nshya zo kuyobora abantu(leadership), tukiga inzira zo gushaka amafaranga(fund raising), yewe n’uburyo bugezweho bw’itumanaho (ICT) cyangwa kwakira abantu(customer care), ibyo ni byiza ariko biba byiza cyane mu mashyirahamwe asanzwe, naho mu Itorero rya Kirisitu nubwo n’ibyo byose tubikeneye ariko ubwabyo nta mumaro namba bigira, iyo itorero ridakorerwamo n’Umwuka wera.Yego ibi nabyo hari igihe bishobora kugira abantu bizana mu idini runaka, ariko ntawe bijyana mu gakiza gatangwa na Yesu Kiriristu.
Dukeneye abagabo n’abagore, abakobwa n’abahungu bihebeye Imana (dedicated), bambaye ubwiza bwanduza (contagious glory), kuko muri bo imbere, mu mitima yabo bahorana ikiganiro n’Umwami wacu Yesu Kirisitu, kandi buzuye Umwuka wera.
Dukeneye abantu buzuye kuramya guhoraho, kuburyo iyo umwegeye wumva uruhutse, kuko iruhande rwabo no mu magambo yabo uhumva ihumure ry’Umwuka wera.
Bene Data, abantu batizera bakeneye kubona itandukaniro ryacu nabo, maze bikabatera gushaka Yesu.
Twibaze:
- Ese kuri wowe niko bimeze, abantu bakubonamo Umwuka wera cyangwa ……..?
Abantu batangazwa n’ubuzima bwawe mu buryo bw’ubunyangamugayo bakabwifuza?
Haba hariho abari gukizwa kubw’Imbaraga z’Imana n’impano zayo zigukoreramo?
Pantecote bisobanura kuza k’Umwuka wera aturuka mw’ijuru, azanywe no gutura no gukorera mu itorero rya Kirisitu riri mw’isi.
Mu gihe twizihiza umunsi wa Pentekote muze twange ibibi, twemere Yesu atwuzuze Umwuka wera maze Imana idukoreshe, duhindurire benshi kuri Yesu Kirisitu Umwami wacu. Amen
By Pastor Kazura JulesBagaramba


text:
Dore ibanga ryatuma abanzi bawe bagukunda! Pastor Desire
“Iyo imigenzereze y’umuntu inezeza Uwiteka atuma n’abanzi be buzura na we”-Imigani 16:7
Ese umuntu w’ Imana ukijjwe agira abanzi? Yego kuko Dawidi yavuze ngo abanzi banjye barangana n’ umusatsi wo ku mutwe, Yesu yaravuze ngo bazabanga kandi umugaragu ntaruta shebuja kandi umwanzi w’ umuntu azaba uwo mu nzu ye (Matayo 10:36).
Ubundi abanzi tugira ni abadayimoni na Satani ariko hari abahisemo kuba ibikoresho bibi bya Satani nk’uko umuntu akoreshwa n’ Imana niko n’abakorera satani nabo bahari. Yesu arangije aduha itegeko ryo gukunda umwanzi. Ati: “Nasonza umugaburire kandi umuhe icyo anywa kandi nutababarira na so wo mu ijuru ntazakubabarira”.
Ikibazo si abakwanga, bakubeshyera, bagukorera ibibi ahubwo wowe imigenzereze yawe inezeza Uwiteka? Ibi bisobanuye uburyo wifata muri icyo kigeragezo. Imana niyemera inzira zawe bazagutera baciye mu nzira imwe bahunge baciye mu nzira zirindwi (Gutegeka kwa kabiri 28:7).
Abantu benshi iyo bamenye ko bafite umwanzi aho kugira ngo bikomeze ku Mana ibe mu ruhande rwabo (Abaroma 8:31), bahita bashaka ibihome byo kwikingira, bagashaka uko bakwirwanaho ariko ugasanga nabo bagiye mu bwanzi.
Yesu ati: “Utubabarire ibyaha nk’uko natwe tubabarira (Matayo 6:14). Niba wifuza
kubabarirwa babarira, iri ni itegeko ry’ Imana, kugirango imigenzereze yawe
inezeze Imana.
Petero yabajije Yesu ngo umuntu nacumura nzamubabarire ngeze kangane, Yesu avuga 7X70= 490 kandi buri munsi (hari uwaba yaragukoreye ibyaha 490 buri munsi?) Ariko bibaye byarabayeho saba umutima wo kubabarira ubifashijwemo n’ Imana. Kugirango inzira zawe zinezeze Imana, umwanzi nasonza umugaburire kandi wirinde ikibi cye kukunesha ahubwo unesheshe ikibi icyiza (Abaroma 12:21).
Abantu benshi iyo dusenga turega abandi ibyo badukoreye ariko tutitaye ku makosa yacu. Reka Imana ibanze ikwishimire hanyuma izakuzuza n’ abanzi bawe. Dusenga ngo Mana rwanya abandwanya, ibyo bankoreye ubibasubize ku mutwe, ubereke ko nsenga ayo masengesho ntiyitaho cyane. Ururimi rw’ abantu b’ Imana rukwiye guhesha abandi imigisha (Yeremiya 15:19). Imana yabwiye Salomo ngo kubera ko utansabye ko abanzi bawe bapfa n’ ibindi ndabiguhaye. Iyo niyo nzira izakuzurizamo n’ abanzi bawe, ni inzira yo kubabarira.
Yesu niwe rugero rwo kubabarira. Ari ku musaraba yaravuze ngo ubababarire kuko
batazi icyo bakora. Stefano apfa nawe yasenze atyo kandi bari kumutera amabuye.
Stefano ntiyarebye ko ari bene wabo bayamuteye. Twe turavuga ngo bakankorera
ibi ari bene data dusengana? Umwanzi wa mbere azaba uwo nyine kuko Yesu
yaravuze ngo uwo duhuriza amaboko ku mbere niwe mugambanyi.
Paulo mu bintu byamubabaje ni akaga yatewe na bene wabo b’ibinyoma, ikigeragezo
kiraryana ariko igisunitswe na bene so kirababaza cyane, Isaka yanejeje Imana imwuzuza n’abanzi be (Itangiriro 26:12-28) arabiba asarura ibiruta ibyo abanzi inshuro 100 ariko uzajye ureba icyo baguhora (1 Petro3:13-14). Ntuzahorwe kuba umwicanyi, cyangwa ikibi cyose, cyagwa kazitereyemo ariko umuntu nazira kubaha Imana, ye gukorwa n’ isoni.
Nunezeza Uwiteka bazakugarukira Imana izabahata kuza kwikubita imbere yawe (Ibyahishuwe 3:9; 2 Ngoma 17:10). Asa yanejeje uwiteka amwuzuza n’ abanzi. Hari inzira yo kwanga abatwanga twibwira ko itunezeza ikazatugeza mu rupfu (Imigani 14:12), ariko Imana itwishimiye izatwuzuza n’ abanzi nka Yosefu (Itangiriro45:5) Danieli avuye mu ntare abanzi bose baramupfukamiye basenga n’ Imana ye (Daniel 6:1-28) birasaba ikiguzi ariko gitanze Yesu ngo bakwambuye umwitero ubahe n’ umutamana, n’ubwo bigoye tubikore tuzagira imigisha kuko ariko kuri kw’ ijambo ry’ Imana.
Mwari kumwe na Pastor Desire Habyarimana ubakunda akabifuriza umugisha w’
Imana.


text:
Izi nka zatanzwe n’umuryango wa gikirisito “Compassion International” kuri uyu wa 16 Gicurasi 2016 kuri Sitade Cyasemakamba.
Umuyobozi wa “Compassion International” mu karere ka Ngoma, Kayitare Edouard, avuga ko babihuje n’Umunsi w’Umwana w’Umunyafurika kugira ngo umwana yizihize uyu munsi afashwa kwigobotora ingoyi y’ubukene binyuze mu kumuha inka.
Yagize ati “Bwari uburyo bwo kwerekana ko umwana afite agaciro kandi agomba kwitabwaho. Kugira ngo umwana agire ubuzima bwiza ni uko aba yariye, yanyoye amata."
Izo nka kandi ngo bazitanze mu rwego rwo gushyigikira gahunda ya Girinka Munyarwanda yatangijwe na Perezida wa Repubulika, Paul Kagame.
Abana bakomoka mu miryango yorojwe inka, batangaje ko bibashimishije cyane kuko na bo bagiye kujya banywa amata ndetse bakaba bumva ubuzima bwabo bugiye kurushaho kuba bwiza.
Mwiseneza Eric, umwe muri abo bana, yagize ati “Ubungubu tugiye kunywa amata, iyi nka igiye gutuma tubaho neza.”
Nyakurama Belancile, umubyeyi utuye mu Karere ka Ngoma worojwe inka akaba afite abana batatu, avuga ko yari asanzwe afashwa n’uyu mushinga.
Ashima abakoze iki gikorwa cyo gutanga inka, akavuga ko iyo nka igiye gufasha abana be kunywa amata ndetse ikanafasha umuryango kwiteza imbere bongera n’umusaruro mu mirima babikesha ifumbire izayikomokaho.
Yagize ati “Iyi nka ndayishimiye cyane rwose! Nubwo uyu mushinga hari byinshi udufasha, ariko by’umwihariko, iyi nka igiye gufasha abana banjye kunywa amata bamererwe neza."
Izadufasha kandi kwiteza imbere kuko izaduha ifumbire, umusaruro w’ubuhinzi wiyongere, bityo tubashe kwiteganyiriza ejo hazaza.”
Akarere ka Ngoma kavuga ko umuhigo kari kihaye wo koroza imiryango 550 inka muri uyu mwaka w’imihigo wa 2015-2016, kawugeze kure kuko izi nka 40 zatanzwe zaje zuzuza umubare w’inka 527 zimaze gutangwa muri uyu mwaka.


text:
IYICWA RYA PADIRI EVARISTE NAMBAJE. : ARIKO SE FPR IPFA IKI N'ABAYIKEZA !
Kera mu mashuri abanza hari icyivugo cy’umubiri cyatangiraga kivuga ngo ese umpoye iki ruhu rwanjye. Kigasoza kigira kiti “inzoga ya ngeso yanga ababo, aho kuyivumba nzayinywa hambavu”. Ku bato batazi ikinyarwanda cy’abasaza ibi biravuga ngo umuntu wanga abitwa abe, bikugwiririye mwasangira, ariko ntuzamwiyegereze ngo umuvumbe cyangwa se agutumire. Nzinduwe no gufatanya ngo twungurane ibitekerezo ku kibazo kitoroshye: kuki FPR ari ngeso yanga ababo. Kuki FPR irimbura abitwa abayo cyangwa abayikeza, ni ukuvuga abayishakaho ubuhake?.
1. Kugira isano na FPR bibaye nko gutunga urupfu mu mbere.
Turondoye abo FPR yoretse biturutse ku isano bafitanye (yaba isano nyakuri cyangwa se isano abantu bihimbira) urutonde ntirwabona aho rukwirwa. Reka ne kugira icyo mvuga ku bihumbi amagana by’abatutsi batikiye muri jenoside. Muribuka uburyo FPR yakoze ibishoboka ngo urwango hagati y’amoko ruzamuke (stratégie de la tension) bityo izasahurire mu nduru. Siniriwe mvuga uko yarwanye inkundura ngo Loni idatabara igahagarika ubwicanyi n’intambara kandi iyo ntambara ari yo FPR yari itezeho iteme rigana ku gufata ubutegetsi budasangiwe. Ntabwo ndirirwa mvuga amagana y’abasore n’inkumi bavuye za Burundi na Kongo baje kuyifasha urugamba. Batikiriye mu rugano Abasajya bakeka ko nibagera mu gihugu bazabafatana imyanya y’ubuyobozi kuko impunzi z’i Burundi na Kongo zari zarize naho iza Uganda zikumira ku murizo w’inka (abashumba). Ubishidikanya nambonera umujenerali utaravuye Uganda (keretse ba Rwarakabije bo muri FDLR) azambwire.
Na ruharwa Jack Nziza yazinduwe no kugenzura niba koko igikorwa cyaragenze uko yabishakaga !
Twabanje kugira ngo ni ibyo mu ntambara, nyamara uwitegereza abona ko bigikomeje mu zindi nzira: Kuva kuri Seti Sendashonga ukagera kuri Karegeya, ubaruye usangamo ibitambo bitari bike. Ibi nabyibutse ejobundi aho Padiri Evariste Nambaje anigiwe bukoko kandi byari bimaze kugaragara ko ari mu bakeza neza(bashaka ubuhake) FPR. Ubyegeranyije byose usanga FPR yaramaze kwesa umuhigo utarigeze ubaho mu mateka. Abazakora amateka nyuma yacu, bazarwana no kumva no gushaka impamvu FPR, n’ubwo itarebera izuba abayirwanya n’abatayiyoboka, ariko abayiyoboka n’ab’iwayo mu mbere bo ibarimburira kubamara. Igitangaje ariko, bazatungurwa n’uburyo iyo igeze ku bayo ibacura bufuni na buhoro.
2.FPR iyo itagushaka ariko nta mabanga mufitanye, iragufunga. Iyo itakigukeneye ariko mufitanye amabanga, irakwica.
Ibi bishobora gutungura abantu, ariko uwacishamo ijisho yabona uburyo FPR irenganya abantu ku bipimo binyuranye. Iyo uyirwanya, iyo utayiyoboka, ariko mukaba nta mabanga mwigeze mugirana, urafungwa, cyangwa ugahunga, cyangwa ikagukenesha ukaba imbwa. Ariko iyo mwigeze kugirana amabanga nyuma mugashwana cyangwa ukaba utagikenewe: FPR irakwica.Gihamya ni Lizinde, Sendashonga, Rwisereka, Ruzibiza, Majoro Cyiza…urutonde ni rurerure. Uwahera aha yakumva impamvu, n’ubwo Ntaganda na Victoire baregwaga ibyaha bikarishye kurusha ibya Mushayidi, bo FPR yabakatiye ibihano bito (ni binini ku bantu barengana), naho Mushayidi ikamukatira burundu.
Igikomeye ariko ni ukugerageza kumva impamvu FPR ikora itya. Kuvuga gusa ko iba yanga ko bazamena amabanga ntibihagije. Ibyo byaba ukuri ku bo mu mbere nka Karegeya, ariko se amabanga adasanzwe Padiri Evariste yari azi ni ayahe banyarwanda? Hari izindi mpamvu ebyiri mbona ko abantu batakwirengangiza.
3.Impamvu ya mbere: Ubuhake bw’ubucanirambwa.
Ubusanzwe mu kinyarwanda bacanira inka gusa. Mu gushaka ubuhake, umugaragu utiyizeye yarangwaga no guhuzagurika bikabyara gukabya no kurenza, hakaba ubwo acanira inka, agakabya agacanira n’imbwa za shebuja kandi ubundi kizira. Ni ho haturutse kwita ubwo buhake ubucanirambwa. Iyo umuntu ashaka kwemerwa ku ngufu mu kintu iki n’iki ubusanzwe adafitemo ingufu, hari ubwo ashyiramo ubushake agakabya bikazanamukoraho.
Ngiyo imodoka yasanzwemo umurambo wa padiri Evariste, iparitse muri Nyungwe !
Reka dufate urugero rwa Majoro Cyiza Augustin (aruhukire mu mahoro sinzinduwe no kumunenga cyangwa gukora mu bikomere umuryango we, ariko ibiriho biravugwa munyihanganire). Naganiriye n’abasirikari bato (sous-officiers) binjiranye mu nkotanyi mpavana agace k’igisobanuro cy’iyicwa rye. Ngo bamaze kwi “ripotinga” (ni ko bo babimbwiraga) inkotanyi zarabicaje ziti mutubwire uko igisirikari cyanyu cyakoraga. Abana bato barabigarama. Bati twizanye ariko na none ntituri abagambanyi. None se mwe mwashima ko umunsi twavuye mu gisirikari cyanyu tugenda tuvuga ibyanyu mu mayirabiri? Ngo icyabatangaje ni uko Majoro wari ubakuriye abarusha n’imikorere y’uwo mwuga (déontologie) yafashe ijambo maze agasasa intahe. Ngo yaravuze ageza no ku kari i Murori. Wenda ashobora kuba yarabikoze mu rwego rwo gushaka kugirirwa icyizere nk’umuntu witanze wese, ariko hari icyo yiyibagije. Inkotanyi (kimwe n’undi wese) ntizabuze kwibaza ziti uyu Major umena amabanga y’abandi ku buryo bworoshye nta n’umushyizeho agahato, natwe ni ko yazamena ayacu. Ibi byasobanura imwe mu mpamvu z’iyicwa rye.
4.Impamvu ya kabiri: amafaranga.
Kuba inkotanyi ari abacancuro bafashe igihugu si ibanga mvumbuye. Kuri bo, "ifaranga" niyo ndangagaciro iruta izindi : hose baba bahashaka amafaranga !Icyo nshaka kwerekana ni imwe mu ngaruka bifite ku miyoborere y'igihugu. Burya imyumvire n’imikorere y’inkotanyi mu by’ubukungu ni icyo mu masesengura bita “économie de guerre” (ubukungu bushingiye ku ntambara). Ni ukuvuga ngo ibyo zikora byose mu bukungu ziba zitekereza intambara, yaba iy’amasasu cyangwa guhangana n’abazirwanya mu bya politiki. Nintanga ingero murabyumva.
Ngo intandaro y'urupfu rwa Evariste ni imirimo yakoraga yo kubakisha Hoteli !
Amatora yo muri 2003 ajya kuba, mwabonye ko bahaye uruhusa ibigega byinshi by’imari (Microfinances). Byijeje abantu kubaha inguzanyo ku buryo bworoshye maze amafaranga bayavana mu mabanki bayashyira aho. Byoroheye FPR kubona ayo ikoresha amatora kuko abaterankunga bari bayifungiye amayira banenga ubwisanzure buke mu itegurwa ryayo. Iyo amafaranga aguma mu mabanki asanzwe ntibyari kuborohera kuyakoresha uko babonye. Ayo mabanki abaterankunga (FMI, BM) barayagenzura, cyane ko hari n’andi yo mu mahanga ayafitemo imigabane. Naho ibigenga biciriritse ni umwihariko wa Banki Nkuru y’u Rwanda. Mwibuke ko amatora arangiye bya bigega byose byahise bifunga ngo byahombye, nyamara nyuma y’imyaka 11 nta muntu n’umwe uragenzwa mu butabera kubera icyo gihombo. Kugirango bidasakuza, Banki Nkuru yemeye kwishyura abari barabikije muri ibyo bigega, ariko kugeza n’ubu abagombaga kwishyurwa barategereje amaso ahera mu kirere! Ikindi ariko cyari kigamijwe, ni ugukamura amafaranga mu baturage akarundwa aho FPR yizeye igenzura, kuko bikangaga ko hari abayakoresha bashyigikira umukandida Twagiramungu. Mu kwirinda ko hagira na make asaguka, bategetse abacuruzi bose gusiga amarangi mashya ku maduka no kuvugurura igisenge cy’imbere (balzan). Byitwaga umuhate mu isuku ariko impamvu yari ahandi.
Reka nsoreze ku rugero rw’ibigori. Muribuka inkubiri imaze iminsi yo guhingisha abaturage ibigori ku ngufu. Icyo abantu bibanzeho ni uko gukoresha ingufu, no guhingisha abantu igihingwa kimwe. Ariko nta wibajije impamvu icyo gihingwa kigomba kuba ibigori. Igitangaje rero, nta n’inganda nshyashya zubatswe zitunganya ibyo bigori ngo tugire tuti ni umushinga urambuye. Muribuka kandi ukuntu abaturage babujijwe no kugira icyo botsa bagategekwa gusarura no guhunika hamwe, bikitwa kwiteganyiriza. Nyuma basubiraga kubishaka bakabuka inabi. Ni byabindi nyine by’ubukungu bugamije intambara. Hategurwaga intambara ya M23, bari bazi ko izaba ndende ikaba yagera na Kinshasa. Kandi inkotanyi zizi uburyo ibigori ari rudasumbwa mu gutunga abasirikari ku rugamba. Ni byo byazitunze imyaka ine yose. Aho M23 itsindiwe, inkubiri y’igihingwa kimwe yaracogoye, ijambo ikigori ryo ntawe ukiryumva. Keretse hirya mu biturage aho abayobozi b’ibanze bakurikira butama, bagakomeza inyikirizo batazi ko intero yahindutse hambere.
N’inkubiri y’ikigega Agaciro yari muri uru rwego. Abanyarwanda baguze ibikoresho bya M23 batabizi, kandi mu nzira abaterankunga badashobora kugenzura. Aha hadufasha kumva uburyo ministeri iyi n’iyi yadahaga mu mutugo wayo (wa leta) ikamena mu kigega kindi na cyo cya leta, ukibaza agaciro kabyo ukakabura. Iyo uzirikanye ibi, ukibuka ko umusenyeri wa Gatolika Ntagatifu nka Simaragidi yashishimuye ibaruwa ategeka abantu gutanga amafaranga yo gutera Kongo no kurimbura imbaga (Agaciro Fund), yaba yarabikoze abizi cyangwa kubera ubuswa, wumva uzanye urumeza ku mubiri. Uwapfuye yarihuse koko, atabonye aho bavanga amata n’amatezano!
Muri iki gice cy’amafaranga n’ubukungu bushingiye ku rugamba, ni ho humvikanira iyicwa rya Padiri Evariste Nambaje.
5.Padiri Evariste Nambaje, amafaranga, n’ubukungu bwubakiye ku ntambara za FPR.
Uwo bagambaniye , nta garuriro, afumbira umunaba !
Iby’umubano udasanzwe cyangwa se ubuhake hagati ya FPR na Padiri Evariste byatangiye kunugwanugwa mu myaka itatu ishize, ubwo yafataga iya mbere yungikanya impapuro zisaba ko ngo ikinyamakuru leprophete.fr cya Padiri Tomasi cyafungwa ngo na nyiracyo afatirwa ibihano. Icyaha yamushinjaga ni uko inyandiko asohora zinenga ubutegetsi bwa Kigali zibiba amacakubiri mu banyarwanda kandi zikabangamira politiki ya Leta y’ubwiyunge. Uwazishaka yanaga akajisho aha: (http://leprophete.jimdo.com/2012/12/19/iyo-padiri-evariste-nambaje-ashaka-kwibagiza-rubanda-igihombo-yateje-diyosezi-ya-cyangugu-yitakana-urubuga-leprophete-fr/). Mu kumusubiza, padiri Tomasi yemezaga ko ibi bigamije guhishira igihombo yateye Diyosezi kandi inzira amafaranga yanyuzemo ngo ikaba ica ku irembo kwa FPR. Yaragize ati: “bimaze kugaragarira bose ko iyo ibibazo byamurenze biturutse ku makosa ye bwite no ku rukundo yikundira FPR-Inkotanyi (yagabiye amafaranga atari make ya Diyosezi Cyangugu kugira ngo akunde yemerwe mu Cyama !) aribwo yibuka ko leprophete.fr ikibaho n'abapadiri bayishinze bakaba bagihumeka!”.
Nyuma byaje gukomeza, n’imbuga bizwi ko zivugira FPR nka Rushyashya ya Tom Ndahiro zitangira kwerekana ku mugaragaro ko uyu mupadiri yizewe bidasanzwe. Mu nyandiko Rushyashya yasohoye tariki 10 nzeri 2013, umwanditsi wayo Cyiza Davison yagize ati:
“Padri Eugene yahunze yizeye ko abazungu b’inshuti ze bazahita bamwakira bakamufasha kubona impapuro zo kuba i Burayi,nyamara yagezeyo biramugora ,ubuzima buramusharirira, ahitamo kugaruka mu Rwanda.Yaje ameze nk’umuntu ubebera, usesera kubera ikimwaro.Kubera iryo pfunwe rivanze n’ubwoba bwo gukurikiranwa yitabaje Padri Eric NZAMWITA na Padri Evariste NAMABAJE nk’Abapadri bagenzi be Leta ifitiye icyizere, umucuruzi witwa Alexis NSENGUMUREMYI n’izindi nshuti ze za hafi kugira ngo bamufashe.Bamubaye hafi yongera kujya ahagaragara no gusubira mu buzima busanzwe”.
Ndetse na nyir’ubwite ubwe byageze aho bijya bimucika, akigamba, akiyerekana nk’umuntu ufite imbaraga zitagira bose. Mu butumwa yoherereje mugenzi we padiri Tomasi yamugiriye inama nyinshi harimo no gufunga urubuga leprophete, nyuma mu gusoza ati: “Nyuma y’ibyo niba ushaka kuza mu Rwanda, nzaguha umusanzu wanjye ushoboka muri iyo gahunda yo gusaba imbabazi no kongera kumenyera”.
6.Imbarutso ntiyaba yarabaye Kongere y’Ishema Party ?
Ibi byose nta wakumva aho bihuriye n’iyicwa rya Padiri Evariste Nambaje arenze kuri Kongere y’ishyaka Ishema. Kuva tariki ya 7 kugera ku ya 9 Gashyantare 2014, hateranye Kongere y’Ishema maze itanga Padiri Tomasi Nahimana nk’umukandida uziyamamariza umwanya wa Perezida wa Repubulika muri 2017. Insiriri y’iyicwa rya Padiri Evariste iba iratangiye. Nk’uko byagenze muri 2003 ubwo hakorwaga ibishoboka byose ngo hatagira amafaranga ajya gushyigikira iyamamaza rya Twagiramungu, FPR ubu na bwo irikanga ko Padiri Tomasi yagira abamushyigikira. Uwa mbere yahise itekereza ni Padiri Nambaje ihitamo kumukuraho.
Padiri Evariste yaherekejwe na bagenzi be benshi. Padiri Ubald we yari yiyambariye iby'umweru bisobanura umunsi w'ibyishimo !
Hari uwambwira ati urivuguruje kuko umaze kutubwira ko uyu mupadiri yari acuditse na FPR atumvikana na Tomasi. FPR izi ko ubucuti bwayo butamara kabiri. Ni kenshi abayisingiza uyu munsi bucya bayivumbuye bagasigara bayivumira ku gahera. Ibyo byashobokaga no kuri Evariste Nambaje. Ibi bikaba ikibazo cyane ko mu guha FPR iritubutse rya Diyosezi, yagaragaje ko iyo ashyigikiye impamvu yitanga atitangiriye itama. FPR igatinya ko bihindutse yariha na mugenzi we Tomasi. Cyane ko burya abantu babyirukanye, bakigana, bakaba banasangiye ubupadiri aba ari nk’abavandimwe. Ntawe umenya aho biyungira n’igihe biyunga. Kandi rero, FPR yari yaragaragaje kenshi ko n’ubwo bakoranaga, yakekaga ko ashobora no guca ku ruhande agakorana na padiri Tomasi. Tariki 26 mutarama 2012, igihe.com yagiranye ikiganiro kirambuye na Padiri Eugène Dusabirema ku idindira rya ya Hoteli Ituze. N’ubwo ibibazo byagombaga gusubizwa na Padiri Evariste, byashubijwe na Padiri Eugène. Uyu bari banafatanyije urugamba rwo kurwanya leprophete.fr mu rwego rw’ubuhake. Igihe cyo kibisobanura gitya: “IGIHE yegereye Padiri Evariste Nambaje ari nawe ushinzwe umutungo muri Diyoseze ya Cyangugu kugira ngo rumenye neza iby’iyo nkuru. Padiri Evariste Nambaje yadusobanuriye ko amakuru nyayo twayahabwa na Padiri Eugene Dusabirema, Padiri Mukuru wa Paruwasi ya Mibirizi akaba n’umwe mu bagize inama y’umutungo ya Diyoseze kandi akaba anayimazemo igihe kirekire” (http://leprophete.jimdo.com/2012/04/17/padiri-dusabirema-e-mukuru-wa-pascal-ntiharabayo-aremeza-ko-urubuga-leprophete-fr-rwandika-impuha-zisenya-ubumwe-bw-abanyarwanda/).
Muri iki kiganiro harimo ikibazo giteye kwibaza.
“IGIHE : Ibivugwa ko padiri Evariste Nambaje yaba ari umwe mu bapadiri ba Diyoseze ya Cyangugu ukorana na ziriya mbuga ku buryo anazoherereza amakuru byo mubivugaho iki ?
Padiri Dusabirema: Ikigaragara cyo ni uko iyo umuntu yohereza amakuru atizewe, ibihuha, amacakubiri, amakuru atubaka, akenshi ahinduranya amazina. Abavuga rero ko yaba ari umupadiri njye sinabyemeza. Gusa bigaragara ko umukirisitu nabwo adafite amakuru nyayo yatuma atanga n’imibare ifatika y’ibyavugiwe mu nama y’abapadiri. Gusa bigaragara ko hari umuntu certainement wagize utya atanga amakuru na yo adafite ishingiro”.
Ntibyabura gutangaza umuntu kubona mu kiganiro kimwe kigamije kwerekana ko ngo leprophete.fr yasebeje padiri Evariste imushinja guhombya diyosezi, ari na ho bibaza niba ayo makuru atari we uyatanga!!! Uyu se Eugene akeka ko yatanze amakuru azabe ari Evariste agobyoreraho? Wenda byakumvikanisha impamvu yahunze gusubiza ibibazo bimureba akohereza abanyamakuru kwa Eugène. Ikigaragara ni uko FPR yamubeshyaga ko imwizeye, ariko igaca iruhande ikanamwishisha. Mu gihe rero mugenzi we agiye gutaha no gukorera politiki, bizabe aribyo bitumye isaha ye igera ngo atazamuterurira akayabo nk’ako yapfunyikiye FPR ? Kugirira FPR neza ni nko kunywana n’impyisi.
Umwanzuro: Kuri FPR igishobora kubaho (probabilité) kiba cyabaye.
Nguwo Depite Jeanne d'Arc Nyinawase ngo winjije Padiri Evariste mu Cyama ! Arajijisha anashinyagurira rubanda ngo "nibahange amaso ubutabera !!" Ubutabera bwa he ?
Mu kwica abo ikeka, FPR ntitandukanya uwakoze ikintu n’ushobora kugikora. Kuri bo iyo ushobora gukora ikintu, uba wagikoze. Ugomba gupfa ngo utazavaho ugishyira mu bikorwa. Evariste ashobora kuba atanarotaga kuzaha Tomasi amafaranga ya Diyosezi mu kwiyamamaza, dore ko nta n'ayo yari agicunga mu by'ukuri, ariko kuba FPR itamushira amakenga birahagije ngo yicwe nk’umugome. Ibi bamye babikora. Mu ntambara y’abacengezi za Gisenyi na Ruhengeri, Kayumba Nyamwasa wari ukuriye Ingabo yigeze gusobanura icyo bitaga “ikinyeganyega”. Ryari itegeko ryo kurasa ikinyeganyega cyose ngo hatagira umucengezi ubacika. Cyaba igiti, umwana, umukecuru, ihene, cyangwa imbwa. Ubwo gishobora kunyeganyega ari umucengezi, kirase naba we uraba umwishe, naba ari ikindi nta shida.
Si njye wahera hahera umugani.
Gusa byumvikane neza ko urupfu rwa Padiri Evariste Nambaje rubabaje benshi kuko mu by'ukuri azize ubusa !Turongeye duhombye undi muntu, nk'uko twabuze n'abandi ibihumbi n'ibihumbi! Musenyeri Mbonyintege yavuze ukuri ubwo yagiraga ati “FPR ntiyica gusa ahubwo irabaga” , none birasa n'aho abayobozi ba FPR baba bariyemeje guhinyuza iyo mvugo : FPR ntikibaga gusa isigaye “iniga” !
Muvandimwe Padiri Evariste, washyinguwe uyu munsi, igendere, Nyagasani aguhe iruhuko ridashira, amaze akwiyereke iteka, uruhukire mu mahoro.
Nta kindi numva nakubwira uretse kukuririmbira aka karirimbo :
Hariho indi si nziza cyane,
Twasezeranyijwe n'Imana
Tuyitegereze twizeye
Yuko Data ayiduhishiye.
R/Aheza ni mu ijuru,
Tuzahurirayo bagenzi!
Source: leprophete.fr
Munyangaju Edmond


text:
Ni ubworozi bumara igihe kigufi cyane, bityo bukazanira vuba na vuba inyungu
uwabukoze. Inkoko z’inyama zariye neza zikabona n’ibya ngombwa byose zikeneye,
zishobora gutanga umusaruro nyuma y’iminsi mirongwitanu gusa ! Ni ukuvuga igihe
kitageze ku mezi abiri.Icyo gihe inkoko imwe uyibaze , iba ipima ikiro n’igice (1.5kg)
Imishwi
Kuva ku munsi umwe kugeza ku byumweru bine imishwiy’inkoko z’inyama igomba
gushyirwa ahantu hashyushye. Mu gushyushya imishwi ushobora gukoresha
imbabura, cyangwa se ampoules z’amashanyarazi. Ubushyuhe bugomba kuba
buringaniye , nka dogere mirongwitatu n’ebyiri (32°) imishwi ubwayo irabikwereka
.
Muri icyo gihe kandi imishwi irya ibiryo byayo (Aliment démarrage) kuva ku munsi wa
mbere kugeza ku cyumweru cya kane. Mu cyumweru cya mbere imishwi 50 ijya kuri
metero kare imwe, ni ukuvuga metero imwe kuri metero imwe. Nyuma yaho ugenda
wagura ukurikije uko inkoko zikura. Isaso y’inkoko igomba kuba ihagije , ishobora
kuba ibarizo cyangwa se ibishishwa by’umuceri.
Ibigwana
Inkoko z’inyama zirengeje ibyumweru bine ziba zitagikeneye gushyushwa, kandi
zihabwa ibiryo byagenewe icyo kigero (Aliment croissance). Ibyo kuriramo no
kunyweramo bigomba kuba bihagije, haba ku mishwi cyangwa se ku nkoko nkuru.
Hakenewe icyo kunyweramo kimwe kijyamo litiro eshatu z’amazi ku nkoko 50
z’imishwi, iyo zikuze hakenewe icyo kunyweramo kimwe cya litiro icumi. Hakenewe
na none icyo kuriramo kimwe gifite uburebure bwa metero imwe ku mishwi 50,zakura zigakenera icyo kuriramo kimwe kijyamo ibiro 20 by’ibiryo.
Inkoko zigeze igihe cyo kubagwa
Iyo inkoko zigeze igihe cyo kubagwa ni ngombwa kuzibonera isoko vuba,naho ubundi
buri munsi urenze ho niko zirya cyane, umworozi akaba atangiye guhomba.
IBIRYO BIKENEWE KU NKOKO Z’INYAMA
NB: Izi ngero zishobora guhinduka cyane bitewe n’ akarere inkoko zirimo ndetse n’ubwoko bw’inkoko.
source:RARDA
UBWOROZI BW’INKOKO Z’INYAMA(Poulet de chair)
Shyiraho Igitekerezo!
Subscribe to: Post Comments (Atom)


text:
Aba baturage bavuga ko basanzwe baboha ibiziriko bakabigurisha mu masoko cyane cyane ay’amatungo, mu bihe by’impeshyi igihe imirimo y’ubuhinzi iba igabanutse.
Renzaho Emmanuel, wo mu Murenge wa Rusenge, aboha ibiziriko akabigurisha mu isoko ry’amatungo rya Ndago mu Murenge wa Kibeho.
Avuga ko uyu murimo awukuramo amafaranga yunganira ubuhinzi,bikaba bimutungiye umuryango.
Ati “Ibi biturinda gusabiriza, ukaba wagurira umwana ikayi akajya kwiga, ukamurihira mituweri nawe ukirihira, kandi ukanagura icyo abana barya utagombye kujya gusabiriza”.
Ababoha ibiziriko bakaba banenga bagenzi babo babaseka ndetse bakanasuzugura umurimo bakora bibwira ko nta nyungu ugira, ahubwo bakabasaba ko na bo babegera bagafatanya kugira ngo babashe guteza imbere ingo zabo.
Jean Damascene Nzabirinda, w’imyaka 50 watangiye kuboha ibiziriko afite imyaka ine agira ati ”Usanga hari abadusuzugura ngo dukora akazi kagayitse, ndetse ugasanga batwita amazina nka ‘kanyabiziriko’,ariko iyaba bari bazi amafaranga tubikuramo na bo batwegera aho kwirirwa bicaye”.
Aba baturage ariko bavuga ko bahangayikishijwe n’uko ibihingwa by’imigwegwe bakoresha baboha ibiziriko ngo bigenda bikendera, ku buryo ngo kubona ibyo bakoresha bitaborohera.
Ikiziriko kimwe kigurwa amafaranga 100 y’u Rwanda, mu gihe aba babiboha bavuga ko umuntu ashobora kuboha ibiziriko birenga 20 umunsi umwe.


text:
Iyi Audio ( ijwi) ni Ikiganiro Pastor Uwambaje Emmanuel yagiranya na Ubugingo.com/ Aka tuguhitiyemo uyu munsi ni akajyanye no gusenga, aho avuga ko ari itegeko aho kuba amahitamo y’umuntu.
Pasteri Uwambaje Emmanuel yemeza ko gusenga ari itegeko ry’Imana atari amahitamo. Ati ’’Ubundi Yesu ntabwo yavuze ngo ni uguhitamo, oya yaravuze ngo ’’musenge kugira ngo mutagwa mu moshya’’, musenge ubudasiba’’, musabe, aha hose muri Bibiliya biri muri ’’imperatif ( ni ugutegeka).
Pasteri Uwambaje avuga ko kudasenga ari ukwica itegeko ry’Imana, kandi iyo umuntu ashyizeho itegeko ashyiraho n’igihano cy’umuntu uzaryica. Akomeza avuga kandi ko kubera ukuntu bivuna, abantu bahitamo kubyihorera bagakora ibindi, bakirengagiza ko nta ntwari mu by’umwuka idasenga. Ati ’’Abantu benshi bakora ibindi ariko ntubabwire gusenga kuko bibavuna.’’
Akomeza agira ati ’’ intwari zose muri Bibiliya ba Pawulo, Aburahamu, Isaka, Daniyeli, yewe na Yesu ubwe yarasengaga, niba umwana w’Imana yarasengaga akarara ku musozi, ubwo abantu ba twebwe ntidukwiye kubikora kurushaho.’’
Ati ’’Hari inyungu nyinshi ziva mu gusenga, iyo dusenga hari amakuru tumenya kuko twasenze. Umuntu wese aba afite amakuru nk’uko e-mail yawe ibaho amakuru, kandi utagiye ngo uyifungure ntiwayamenya, niko n’umuntu asenga akamenya ibimureba atari kuzamenya.’’ Iyi niyo mpamvu ngira inama umuntu wese gusenga.
Ubusanzwe Pastor Uwambaje Emmanuel akunze kumvikana mu biterane bitandukanye by’amasengesho, hamwe n’ayo ategura aho asanzwe ayobora.